recursal/SuperWikiNEXT-32B huggingface dataset:
| 呢篇文係**猶太文明**系列一部分 |
| --- |
|     |
| 宗教/語言 |
| 猶太教、經典、制度、一神論希伯來文、亞拉米文 |
| 重要典籍與文獻 |
| 塔納赫(妥拉、先知書、聖錄)、塔木德、米德拉什、拉比文獻、其他文獻、613條誡律 |
| 派系(古代) |
| 撒都該人、法利賽人、奮銳黨人、艾賽尼人、特拉普提派、卡拉派 |
| 派系(現代) |
| 正統派、保守派、改革派、重建派、世俗猶太人 |
| 猶太教思想 |
| 猶太教神秘主義、默卡巴神秘主義、喀巴拉 |
| 歷史 |
| 歷史年表、古代、拉比時期、中世紀、現代 |
| 先祖 |
| 亞伯拉罕、以撒、雅各、約瑟、十二支派、摩西、大衛、所羅門 |
| 曆法/節日 |
| 猶太曆、逾越節、除酵節、歲首節、贖罪日、住棚節、妥拉節、修殿節、摩西誕辰日普珥節、舍巴特節、安息日、大屠殺記念日、奧默爾節、耶路撒冷節、七七節、悲哀日、新月節 |
| 猶太聖地 |
| 耶路撒冷、馬薩達 |
| 重要事件 |
| 馬卡比起義、猶太人大屠殺、以色列國成立、反猶主義 |
| 現代宗教運動 |
| 錫安主義 |
| 睇 • 論 • 改 • 歷 |

**住棚節**（Sukkot，希伯來文：[סוכות]或者[סֻכּוֹת]、sukkōt），又可以叫做「收藏節」、「結廬節」（Feast of Tabernacles、Tabernacles或者 the Feast of Ingathering），係猶太教三大朝聖節日1之一。每年猶太曆提斯利月第15日開始，慶祝七日。

來歷
--

Sukkot 喺希伯來話嘅意思，係指臨時棚舍或者屋仔。根據猶太教經典塔納赫嘅利未記23:41-42所記載：『每年七月間、要向耶和華守這節七日。這為你們世世代代永遠的定例。你們要住在棚裡七日。凡以色列家的人、都要住在棚裡』所以喺呢個節日入面，猶太人會搭建臨時棚舍或者屋仔，然後住喺入面。

呢個節日最初係個農業節，用來喺收成時感謝上帝，後來喺以色列人搬咗去迦南之後，就變成紀念摩西出埃及後曾喺西奈曠野住帳篷四十年。

慶祝
--

棚舍
喺古時，住棚節第一日佢哋會帶埋收成嘅穀物、生果或者牲畜，載歌載舞咁去到耶路撒冷聖殿朝聖。而第二日就會着返件潔白嘅服裝，拎住啲棕櫚葉同楊柳技，一路唱歌一路跳舞，到夜晚重會拎埋火把出嚟助興。而到咗最後日一，就會舉行求雨儀式，由老人家不斷咁祈禱，而後生仔同細路仔就會喺田野度唱歌跳舞，祈求上帝喺之後一年會有雨落，如果咁啱即時有雨嘅話，咁氣氛就會更加高漲。

後嚟以色列人經歷咗出埃及，搬返去迦南住之後，呢日就變成記念摩西出埃及後喺西奈曠野要住喺帳篷嗰四十年。佢哋會根據利未記23:41-42所講，係一個臨時棚舍入面住七日，《密什那》2對呢個棚舍有規定：棚舍唔可以搭喺室內或者屋簷下面，只可以搭喺空曠嘅地方。棚舍最小有兩面完整嘅牆壁，第三面唔可以完整。棚舍可以用石頭、木或者金屬加篷布搭成，棚頂要用植物枝葉搭，例如葡萄葉、無花果葉、松樹葉、毛竹葉咁，唔可以鋪得太厚，亦唔可以太薄，日頭要遮到太陽，夜晚又要睇到星星。

男人喺住棚節嗰陣，無論食同住都要喺個棚舍入面，而且只食麵，至於女人同細路，就可以自己決定住唔住棚，但如果天氣太過惡劣，就唔理男女老少都可以唔使住棚。

而家以色列
-----

而家喺以色列，就快到住棚節時，政府就會搵人去修剪樹木，將剪落嚟嘅樹技派畀人民，等啲人可以用嚟搭棚，啲棚舍通常搭得好唔穩陣，除非打風落雨，否則多數人都會喺個棚度住。

而喺住棚節第一日，猶太教會堂都會有特別嘅慶祝儀式，佢哋會喺猶太教會堂一齊吟誦《頌讚詩篇》，即係塔納赫入面嘅《詩篇》第111-118篇，呢個亦係猶太教用嚟感激上帝嘅儀式。

註
-

* 註 1: 三大節日除住棚節之外重有係逾越節同五旬節
* 註 2: 《密什那》係塔木德其中一卷

參考
--

1. ↑  和合本舊約聖經

* 猶太教學 當代世界出版社 ISBN 7-80115-299-9
徐世昌
**徐世昌**（1855年10月23號—1939年6月5號）係中華民國北洋政府大總統，1918年到1922年在任。

生平
--

徐世昌喺清咸豐五年九月十三日（即係1855年10月23號）響河南省出生。佢好早就結識咗袁世凱。之後徐世昌做咗舉人，1886年做進士。佢喺嗰年入咗翰林院做庶吉士。

1897年，袁世凱小站練兵嗰陣，徐世昌做埋新建陸軍參謀營務處總辦，係袁世凱嘅幕僚。1905年，袁世凱搞新式警政，推薦徐世昌做巡警部尚書，負責京師治安。1906年，徐世昌做軍機大臣。1907年，徐世昌做東三省總督兼管三省將軍事務。1909年袁世凱失勢，徐世昌亦都自己請求引退，改咗做郵傳部尚書、津浦鐵路督辦。

1911年清朝搞責任內閣制，徐世昌做咗慶親王內閣嘅閣員。1914年袁世凱任命徐世昌做國務卿。1915年袁世凱搞帝制運動，徐世昌唔做國務卿。1916年3月，徐世昌又做番國務卿，但係只係做咗1個月度就辭職。1918年10月，徐世昌接替馮國璋做大總統。任內發生五四運動。1922年第一次直奉戰爭後，直系控制咗北洋政府，曹錕、吳佩孚幕後操縱老國會話徐世昌總統係非法，迫佢喺6月2號落台。之後由黎元洪做大總統，徐世昌退出政界。

參考
--

1. ↑  〈翰林总统徐世昌"下台记"〉. 《新浪歷史》. 2013-08-26.

| * 睇
* 傾
* 改
中華民國總統 |
| --- |
| 臨時政府（1912—1913） | 孫文 → 袁世凱 | 1912年至1928年嘅中華民國國旗依家嘅中華民國國旗中華民國總統旗 |
| 北洋政府（1913—1928） | 袁世凱 → 黎元洪 → 馮國璋 → 徐世昌 → *周自齊* → 黎元洪 → *高凌霨* → 曹錕 → *黃郛* → 段祺瑞 → *胡惟德* → *顏惠慶* → *杜鍚珪* → *顧維鈞* → 張作霖 |
| 訓政時期（1928—1948） | 蔣介石 → 林森 → 蔣介石 |
| 憲政時期（1948—） | 蔣介石 → *李宗仁* → 蔣介石 → 嚴家淦 → 蔣經國 → 李登輝 → 陳水扁 → 馬英九 → 蔡英文 |
| *斜體字*為代行總統 |
**塔石體育館**（粵拼：taap3 sek6 tai2 juk6 gun2；葡萄牙文：Pavilhão Polidesportivo Tap Seac），簡稱**塔石館**，係澳門一個室內體育館，喺東望洋街，正門同華士古達嘉馬花園相連，塔石廣場對面，喺2004年11月16號落成啟用，佔地面積達5,539平方米。

塔石體育館曾經用嚟做第四屆澳門東亞運動會、第一屆葡語系運動會、第二屆亞洲室內運動會比賽場地。

設計
--

塔石體育館加入咗一啲環保元素，場館頂部同部分外牆採用天然光作為場館光源之外，亦安裝咗電動隔光幕簾以控制天然光強弱度。另外，體育館亦設有滲透式冷暖系統以調節場館嘅室內溫度。

設施
--

### 主場館

主場館（又叫A館），場館高度15米至22米，可設有最多3,295個座位，當中1,120個座位係活動性可伸縮座位。比賽面積45.4米x36.4米，當設置伸縮座位後嘅比賽面積係36.4米x25.6米；場館內設有一個640米x384米液晶電子顯示屏。主場館可以用嚟籃球、武術、空手道、籃球、排球、手球、乒乓球、羽毛球、室內五人足球、跆拳道、學校體育課、學校畢業典禮同其他體育文化大型活動用途。

### 副場館

副場館（又叫B館）場館高度7米，場地面積係320米x384米；場館內設有一個640米x384米液晶電子顯示屏，以木作為地板物料，適合用作籃球項目活動以同提供學校作體育課之用。

### 青年試館

**青年試館**（葡萄牙文：**Centro de Experimentação para Jovens**）；2007年2月前叫做**塔石青年活動中心**（**Centro de Actividades Juvenis da Caixa Escolar**）喺高偉樂街塔石體育館裏面，係澳門教育暨青年局轄下嘅其中一個以興趣班同青少年課餘活動為主嘅青年中心，青年中心喺1994年設立，兩年後增設心理輔導同生理諮詢等服務；2005年因社會發展而增加休閒教育以提升澳門青少年生活品質。青年試館設有閒聊館、博學堂、青年社團公用辦公室、綜合活動室同展覽廊等設施。

參考
--

1. ↑  （繁體中文）〈塔石體育館明天揭幕〉. 市民日報. 2004年11月15號.
2. ↑
3. ↑  （繁體中文）〈塔石體育館〉. 澳門體育發展局. 原著喺2010年12月6日歸檔. 喺2010年1月1日搵到.
4. ↑  （繁體中文）〈第26/2007號行政命令〉 (PDF). 《澳門政府公報》 (24). 2007年6月11號.
5. ↑  （繁體中文）〈青年試館〉. 教育暨青年局. 喺2010年11月5號搵到.
6. ↑  （繁體中文）〈第26/94/M號訓令〉. 《澳門政府公報》 (8). 1994年2月21號.
7. ↑  （繁體中文）〈青年試館〉. 教育暨青年局. 喺2010年11月5號搵到.
8. ↑  （繁體中文）〈青年試館〉. 教育暨青年局. 喺2010年11月5號搵到.

出面網頁
----

* 澳門體育局-塔石體育館
唔好同**田蕊妮**搞亂。
**大塊田**（Old bitch）來源可能係1970年代以後啲香港電影文化，廣東話潮流用語。例如1996年電影《旺角揸fit人》裏面，吳鎮宇演出嘅古惑仔角色「叻君」（Kwan）經常以「淫賤大塊田」來形容女性。

詞解
--

《旺角揸fit人》裏面叻君嘅其中一句對白字幕（4:38）：「呢個驅風去濕淫賤大塊田（英文：You old bitch！）」

大塊田，意指經常同好多人或同一個人發生性關係嘅中年女人，暗喻係**淫婦**，因此佢係含貶義同歧視嘅形容詞。

佢可以分為「田」同「大塊」去分析。*田*係指農夫日鋤夜鋤嘅田地，比如有豐富性經驗嘅女性嘅身體。*大塊*係指年紀大，即中女之上。

草根色情文化
------

網上亦有人用*大塊田*形容女人。Youtube，有用戶講過：「驅風去濕淫賤大塊田,,,,,,,﻿」。

Uwants有帖子標題係「插番幾下！淫賤大塊田」。

高登討論區一個關於J圖同性幻想討論，入面有人又引用該電影對白，又繼而暗示田蕊妮。

用法差異
----

* 「大塊田」可以係一個花名（雅號），亦可以係粗口。
* 呢頁嘅詞解同田蕊妮嘅花名「大塊田」無關。
* 字面意思：北方官媒用過「大塊田」字眼，以普通話一句陳述：「現在種大塊田，方便機械化作業」。但以粵語性暗示含義解讀，會係：「而家好大塊田，方便幾支跳蛋抽插（*機械化作業*）」，未知大陸人有冇相關暗示。

參考
--

1. ↑  Youtube片:旺角揸fit人之我要扑孖女部份
2. ↑  大塊田即係乜野 ???
3. ↑  Youtube片:旺角揸fit人之我要扑孖女部份的網民回應
4. ↑  Uwants美女圖區帖子舉例。
5. ↑  晨早J圖田蕊妮腳腳腳腳腳腳 207]
6. ↑  大塊田對奶真係好正 - 香港高登討論區
7. ↑  種糧能手張道立吃下了"定心丸" 新華社

睇埋
--

* 標題黨

拎
-

* 香港網絡大典：大塊田
大埔頭村裏面敬羅家塾
**大埔頭**（Tai Po Tau），又叫**大埔頭圍**（Tai Po Tau Wai），係香港大埔嘅村，亦係周圍一帶嘅稱呼。位置約莫係太和邨同大埔舊墟以北一帶平地。村歸翕和鄉，屬大埔鄉事委員會。當中有法定古蹟敬羅家塾。

呢帶有大埔頭徑同大埔頭路以大埔頭命名。

地理
--

大埔頭
大埔頭響大埔太和市西北，大埔舊墟以西，石鼓壟以北。響正林村河、大埔公路同九廣鐵路（港鐵東鐵綫）側邊，約莫太和邨西面，到林村河，同埋太和邨北面到山腳。

大埔頭分成兩村，近林村河有圍牆嗰邊，舊時叫大埔頭圍，家下叫**大埔頭水圍**（Tai Po Tau Shui Wai）或者**大埔頭老圍**（Tai Po Tau Lo Wai），而近山嗰條村，叫家下**大埔頭村**。

除咗呢兩條村，東面山邊重有營盤下、新圍仔等村。

原本村嘅田，家下都起晒樓。

史
-

大埔頭係鄧氏嘅村，錦田鄧氏其中一支，響十三世紀搬到大埔頭林村河邊，起咗水圍。之後響水圍北面，另立一村。

舊時大埔頭鄧氏響村東面海皮，當時林村河口設有大埔墟，即今日大埔舊墟。係大埔重要墟市，直至1892年，大清光緒十八年，南面太和市興起，以致歿落。

大清時，大埔頭一帶有軍駐守，設有大埔頭汛。

1898年，英國接管新界。無耐就起大埔公路同九廣鐵路。1910年代，九廣鐵路穿過將大埔頭田地，一分為二，隔開大埔頭兩條村。

公共設施
----

香港政府響大埔頭起咗大埔運動場、大埔公眾泳池等設施。而衞奕信徑亦途經大埔頭。

睇埋
--

* 大埔尾
唱緊卡拉OK嘅人
**卡拉OK**（日文：カラオケ，原寫法係**からオケ**或**空オケ**，意思係指**無人樂隊**）係一種源自日本嘅娛樂性質唱歌活動，通常係喺播放預錄喺錄影帶之類儲存媒體度、無主唱人聲嘅音樂伴奏同時，喺電視螢幕上同步播放有節拍提示嘅歌詞，然後畀人睇住歌詞同揸住支咪唱歌。自從1971年時井上大佑發明咗最早嘅音樂伴唱帶之後，佢已經成為現今最受歡迎嘅大眾休閒娛樂方式之一。

簡介
--

卡拉OK伴唱機
卡拉OK嘅名源自於日文，其中卡拉（カラ／旮旯）係「空」（空無）嘅意思，OK（オケ）就係管弦樂團（オーケストラ）嘅簡稱，合埋嘅意思指唱歌嗰陣無真正嘅樂隊伴唱，得影音伴唱。

史
-

### 1970年代

1971年，日本神戶市嘅音樂家井上大佑發明咗第一部卡拉OK機器。

### 1990年代

卡拉OK面世之後，由於卡拉OK器材同伴唱器材嘅商業化，同埋歌曲著作權等問題嘅阻礙，沉寂咗好長時間，重未普及起來，而井上大佑亦未有因發明卡拉OK得到專利權而獲利。

1980年代中後期，有選曲功能嘅CD音響儲存形式同VCD影音存儲形式嘅成熟，取代錄音錄影帶嘅捲帶搜索功能，卡拉OK先可以得到實質性發展。

喺日本大規模流行之後，好快，卡拉OK亦喺1989年傳到東亞同埋東南亞，跟住傳到世界各地。

卡拉OK嘅發展普及，有賴於字幕VCD嘅大量生產。VCD生產線同技術當時由日本壟斷。簡體中文嘅卡拉OK用VCD碟嘅生產基地集中喺港台同大陸華南地區嘅合資工廠。

1989年中國大陸因反對資產階級自由化，卡拉OK器材同字幕VCD碟嘅生產同進口，受到嚴格限制。嗰年6月開始，中國面臨全世界經濟制裁，進口停頓。1990年下半年開始，形勢逐漸改善。1991年之後，卡拉OK喺大陸先至有迅速發展嘅機會。

參考
--

1. ↑  Who Invented the Karaoke Machine? 互聯網檔案館嘅歸檔，歸檔日期2008年3月5號，. Events-in-Music.com

|  |  |
| --- | --- |
|  | 維基同享有多媒體嘅嘢：**Karaoke** |

睇埋
--

* 卡拉OK Box

|  |  |
| --- | --- |
| 權威控制 | 
* LCCN: sh95000557
* GND: 4438988-7
* BNF: cb125250049（資料）
* NDL: 00577254
* NKC: ph508982

 |
大埔道深水埗段
**大埔道**同**大埔公路**（**Tai Po Road**），花名**舊路**，係香港第二長嘅路，由新九龍深水埗同旺角，去新界大埔。九龍市區部份叫大埔道，新界叫大埔公路。原本條路可以分成十一段，家下淨得九段。

歷史
--

英國由大清身上租到新界之後，英軍開條路以便控制新界，當時叫**Frontier Road**。由當時望角以北，過深水埗以北，經沙田，過新界管治中心嘅大埔，到上水。同青山道夾埋圍住新界中南北西一個圈。

後尾政府將深水埗以北嘅路，改名做大埔公路。而部份路段，亦改咗其他名。好似大埔一段，改名廣福道；大窩到粉嶺一段，叫大窩西支路；粉嶺到上水，變咗馬會道一截、沙頭角公路一截、新運路一截同粉嶺公路一截。部份路段，亦都拆咗，用來起屋等等。

大埔到上水，家下經已無咗大埔公路，由其他路代替咗。

分段
--

### 大埔道

內文：大埔道 (市區段)
大埔道喺九龍市區，喺新九龍內，由彌敦道、界限街交界起，經過深水埗，向西北伸廷，過郝德傑道就駁去大埔公路-琵琶山段。山上有交匯處，駁去呈祥道。

### 琵琶山段

琵琶山段喺琵琶山南，由郝德傑道起，駁大埔道，經馬騮山，即係金山郊野公園，過山坳駁沙田嶺段。全段雙程行車。呢段路彎彎曲曲，路一邊係九龍水塘，有唔少馬騮出沒。

### 沙田嶺段

大埔公路沙田嶺段
沙田嶺段接琵琶山段，經沙田嶺山腰、徑口路，落沙田下城門道，全段雙程行車，原本駁大圍段，家下現時近大圍海福花園一段，改駁架空嘅青沙公路大圍段，去大埔公路沙田段。呢段彎彎曲曲，同獅子山對望。

### 大圍段

大圍段由下城門道開始，經大圍外圍，到獅子山隧道公路同沙田正街交界，車只可入沙田市中心，去唔係直駁沙田段。呢段係分隔雙程行車。

### 沙田段

大埔公路－沙田段
沙田段由大圍到沙田馬場，呢段個頭唔直駁大圍段，而係駁城門隧道公路同青沙公路。沙田段由城門隧道公路到吐露港公路一段，係九號幹線一截。沙田段城門隧道公路到沙田路一段，係四綫雙程行車；而沙田路到吐露港公路一段，係六綫雙程行車。沙田段由火炭路到吐露港公路，係快速公路。起喺沙田沖積地同新填地上，路勢平坦，同九廣鐵路火車路（家下東鐵綫）平排。

### 馬料水段

大埔公路－馬料水段
馬料水段喺上山段，由沙田馬場附近上山，初段喺九肚山下，過馬料水對上、香港中文大學、赤泥坪同大埔尾。全段雙程行車。

### 大埔滘段

大埔公路－大埔滘段
大埔滘段由大埔尾，經大埔滘去到黃宜凹。全段雙程行車。

### 元洲仔段

大埔公路－元洲仔段
元洲仔段上接大埔滘段，由黃宜凹起落山，經天橋跨過九廣鐵路火車路，經過元洲仔對出，再過廣福迴旋處，過大埔河爲止。佢駁廣福道同南運道交界，就係大埔墟範圍。

呢段路原本喺大埔海上，大埔河口。黃宜凹落山同九廣鐵路交界，過堤入海。一邊堤駁去元洲仔，一邊堤駁去運頭角入大埔。因爲咁叫元洲仔段。

### 大埔段

大埔段改過名做大埔大街，之後又改名廣福道，係入大埔市區一段。呢段包括過林村河嘅廣福橋。原本南駁元洲仔段，北駁大窩段，後尾廣福橋變咗做行人橋，而起太和邨又剷咗一段，所以唔再完整。

### 大窩段

大埔公路－大窩段
大窩段係孤立一段，家下同其他大埔公路分開。未有開大埔新市鎮之前，元洲仔段經廣福道可以直入大窩段。但家下畀太和邨隔斷。佢去到康樂園之後，可以駁原本叫大窩西段嘅大窩西支路。

### 大窩西段

大窩西段由康樂園去到和合石，家下改咗名。喺一九九零年代中期，改名粉嶺公路。喺側邊起高速公路時，變成大窩西支路。而高速公路就叫粉嶺公路，而東邊就有大窩東支路。呢段有唔少鄉，好似九龍坑、泰亨、南華莆。因爲喺沖積平原，呢段路都比較直同平。

### 粉嶺段

粉嶺段由和合石去到上水，亦轉名粉嶺公路。終點駁青山公路、新田公路同粉錦公路。

里數
--

位於崇基學院附近的11-1/2咪石碑
大埔公路沿途地方法，係用「大埔公路幾多咪」作做地址。「咪」即係英文「Mile」（英里）嘅廣東話音譯，代表嗰處，同尖沙咀碼頭，經彌敦道，行咗幾遠。

青山公路同清水灣道，都有類似里數。

| 名 | 咪數 | 地區 | 備註 |
| --- | --- | --- | --- |
| 尖沙咀碼頭 | 起點 | 尖沙嘴 | 唔屬於大埔公路範圍 |
| 加士居道 | 一咪 | 油蔴地 | 唔屬於大埔公路範圍 |
| 亞皆老街 | 兩咪 | 旺角 | 唔屬於大埔公路範圍 |
| 長沙灣道 | 兩咪半 | 深水埗 | 大埔公路（大埔道）起點 |
| 欽州街 | 三咪 | 深水埗 | 青山公路（青山道）起點 |
| 琵琶山 | 四咪半 | 琵琶山 |  |
| 沙田嶺 | 五咪半 | 沙田嶺 |  |
| 大圍（近大圍站） | 七咪半 | 大圍 |  |
| 下禾輋（近龍華酒店） | 九咪 | 下禾輋 |  |
| 馬料水（近崇基學院校園） | 十一咪半 | 馬料水 |  |
| 馬料水（近香港生物科技研究院） | 十二咪 | 馬料水 |  |
| 大埔滘（近松仔園） | 十四咪半 | 大埔滘 |  |

睇埋
--

* 青山公路

|  |  |
| --- | --- |
|  | 維基同享有多媒體嘅嘢：**大埔公路** |
**塔槍卡之歌**，係蘇聯用嚟紀念十月革命嘅一首政治歌曲。內容係歌頌塔槍卡喺十月革命裏面嘅戰績同埋貢獻。

歌詞
--

### 俄文版

Ты лети с дороги, птица,  

Зверь, с дороги уходи!  

Видишь, облако клубится,  

Кони мчатся впереди!  

  

И с налёта, с поворота,  

По цепи врагов густой  

Застрочит из пулемёта  

Пулемётчик молодой.  

  

Эх, тачанка-ростовчанка,  

Наша гордость и краса,  

Конармейская тачанка,  

Все четыре колеса!  

  

Эх, тачанка-ростовчанка,  

Наша гордость и краса,  

Конармейская тачанка,  

Все четыре колеса!  

  

Эх, за Волгой и за Доном  

Мчался степью золотой  

Загорелый, запылённый  

Пулемётчик молодой.  

  

И неслась неудержимо  

С гривой рыжего коня  

Грива ветра, грива дыма,  

Грива бури и огня.  

  

Эх, тачанка-киевлянка,  

Наша гордость и краса,  

Комсомольская тачанка,  

Все четыре колеса!  

  

Эх, тачанка-киевлянка,  

Наша гордость и краса,  

Комсомольская тачанка,  

Все четыре колеса!  

  

По земле грохочут танки,  

Самолёты петли вьют,  

О будённовской тачанке  

В небе лётчики поют.  

  

И врагу поныне снится  

Дождь свинцовый и густой  

Боевая колесница,  

Пулемётчик молодой.  

  

Эх, тачанка-полтавчанка,  

Наша гордость и краса,  

Пулемётная тачанка,  

Все четыре колеса!  

  

Эх, тачанка-полтавчанка,  

Наша гордость и краса,  

Пулемётная тачанка,  

Все четыре колеса!

### 中文語譯
**聯邦調查局**（**Federal Bureau of Investigation**，簡寫**FBI**）係美國司法部主要調查罪案嘅政府機關，響1908年正式成立，佢係根據美國法典第28條533款，調查罪行兼反恐。有時佢都會同中情局聯手報案。佢都係美國嘅一大情報機構，專門對付一啲匿埋響美國嘅大罪犯同埋外國特工（特別係中國最大情報機構中華人民共和國國家安全部嘅特工）。總部喺華盛頓特區嘅埃德加·胡佛大樓。

歷史
--

聯邦調查局嘅歷史可以追朔到響1896年成立嘅**國家刑事鑑定局**，但係佢冇任何真真正正屬於自己部門嘅特工。響1901年，當時嘅美國總統威廉·麥金利畀人暗殺，令到當時司法部長波拿巴意識到情報嘅重要，加埋羅斯福總統嘅命令，所以波拿巴同好多個部門申請，希望得到佢哋支持。終於響1908年，波拿巴成功將國家刑事鑑定局轉型做**調查局**（Bureau of Investigation），仲成功有第一批真正屬於自己部門嘅特工。響1932年再次改名，叫**美國調查局**（United States Bureau of Investigation）。響1933年，美國調查局同禁酒局合併，改名叫**調查處**（Division of Investigation）。響1935年，調查處變做美國司法部嘅直屬下屬機構，並響同年改名叫聯邦調查局。

|  |  |
| --- | --- |
|  | 維基同享有多媒體嘅嘢： **Federal Bureau of Investigation** |
**阿勒泰主戰坦克**（土耳其文：**Altay**），係土耳其嘅第三代主戰坦克，以土耳其獨立戰爭之中指揮第5騎兵軍嘅陸軍將領法瑞丁·阿勒泰（Fahrettin Altay）命名，預計2015年服役。

開發
--

呢倘計劃最初喺2007年3月尾，由土耳其國防工業局同奧托卡公司簽署協議而開始嘅。由總理埃爾多安主導嘅國防工程部執行委員會俾咗奧托卡公司價值約5億美金嘅訂單，要求佢研製出4架國產主戰坦克。奧托卡公司係土耳其一間汽車製造商，自1963年嚟生產過超過25000架車。

2009年4月，土耳其國防工業局領導人穆拉德·巴亞喺第九屆IDEX國際國防工業展入面證實咗呢款坦克只係會用本國資源嚟生產，又預計三年之內可以製造出專為土耳其軍設計嘅坦克模型。截至2010年9月，阿勒泰坦克嘅概念設計階段已經完成，工作進入詳細階段。

2010年10月1，奧托卡公司同MTU以及蘭克公司簽訂大批坦克引擎嘅合約，同年12月，國防工業執行委員會決議開發本國生產嘅引擎。2011年5月，阿勒泰坦克模型響2011年IDEF展上面公佈。

性能
--

呢架坦克預計有120毫米55倍徑滑膛砲，並有應對生物、化學同輻射性攻擊嘅防護系統，引擎嘅馬力有1800匹（頭兩批訂單嘅車將會係1500匹馬力），時速70公里，可以響4.1米深嘅水下作戰。

參考
--

1. ↑  Tolga Anıker, "Milli tank 'altay' için yola çıkıldı", *Radikal*, July 30, 2008.
2. ↑   Otokar'in milli tanki, milli cosku yaratti, Ruhi Sanyer, Radikal, 16 October 2010
3. ↑  Iste ilk Türk tankı Altay'ın özellikleri 互聯網檔案館嘅歸檔，歸檔日期2011年4月12號，. by Bülent Aydemir, 28 July 2008
4. ↑  "Otokar Automotive and Defence Industries". 原著喺2011年9月6號歸檔. 喺2014年6月19號搵到.
5. ↑  "'ATAK helicopter to be airborne before end of 2009'". Todayszaman.com. 原著喺2009年5月6號歸檔. 喺17 April 2010搵到.
6. 1 2  Otokar Newsletter 互聯網檔案館嘅歸檔，歸檔日期2014年7月26號，. September 2010
7. ↑  Defence Industry Executive Committee press release, 15 December 2010
8. ↑  IDEF 2011 Altay mock-up
9. ↑  Otokar Altay MBT (Turkey) 互聯網檔案館嘅歸檔，歸檔日期2010年4月15號，. Jane's Armour and Artillery, 17 Mart 2010
10. ↑  *Türk Kara Savunma Sektörünün Ulaştığı Nokta ve Hedefler* (土耳其文), 原先內容歸檔喺五月 20, 2008, 喺六月 19, 2014搵到
**周慶峻**，原名**周慶鑽**，係台灣政治活動者，而家係中華愛國同心會會長及中國民主進步黨黨主席，2021年5月因為幫張秀葉參選九合一大選期間，利用餐會行賄，被台北地方法院引用選舉罷免法判監三年半，褫奪公權三年。

周慶峻喺1970年代前曾經由廣東偷渡到香港，曾經喺1985年香港區議會選舉中代表當時親台啲旺角街坊會競逐旺角區議會議席落敗，之後去咗台灣並入籍中華民國。

佢曾經帶隊到南韓「示威」，要求釋放被羈押嘅卓長仁等「劫機六義士」。

2001年，周慶峻組織群眾襲擊當時正處理緊興票案嘅律師莊柏林。曾多次發起支持兩岸統一嘅活動，例如2003年11月2號，佢率領愛國同心會成員喺圓山大飯店抗議旅美嘅大陸民運人士曹長青發表支持台獨嘅相關言論，雙方發生肢體衝突，曹長青話「他們四個人就這樣按著我打，臉上挨了幾下，胸口這邊也有幾下，完全是中國紅衛兵那一套，似乎在開什麼鬥爭會，用那些字眼，說不到幾句就打你一下……」（佢哋四個人就噉樣撳住我打，塊面捱咗幾下，心口呢邊都有幾下，完全係中國紅衞兵嗰一套，似喺度開緊乜嘢鬥爭會，用嗰些字眼，講唔夠幾句就打你一下……），事後周慶峻被判20日拘役。

2005年10月1號，為咗向台獨勢力表達「抗議」，喺位於台北市嘅中華民國總統府前升起五星紅旗進行反制。

2005年10月16號，為對抗台灣國民黨嘅備案，向中華民國內政部備案成立中國民主進步黨。
一杯牛奶

**奶**亦都叫做**乳**，係一啲含有營養嘅乳白色液體，係雌性嘅哺乳類動物喺脯乳期由乳腺分泌出來嘅。呢個係哺乳類動物嘅特徵。

哺乳類動物啱啱出世嗰陣，重未能夠消化到咁多唔同類型嘅食物，於是就要靠飲奶來吸取營養。人類同其他脯乳類動物一樣，BB嗰陣時都係要食奶大嘅。之不過，人類亦都會飲其他可以養嘅食草動物嘅奶。最多人飲嘅係牛奶，亦都有人飲綿羊、山羊、水牛、駱駝、牦牛等等嘅奶。

奶可以做成唔同嘅奶類制品，好似忌廉、牛油、酸乳酪、雪糕、芝士、煉奶、奶粉諸如此類，同好多唔同食物添加濟同工業產品。奶裡面含有大量飽和脂肪、蛋白質同鈣質。

好多睇落似奶嘅植物液體都叫做奶，例如椰子汁可以叫椰奶。重有用大豆整出來嘅豆奶、米嘅米奶、大杏仁嘅杏仁奶，呢啲用植物做出來嘅代替品都會叫做奶，方便因為宗教信仰或者體格而唔飲得奶嘅人。

人奶除咗可以直接餵畀孲𤘅子之外，20世紀末期嘅科技亦都令到人可以將人奶貯起，等第日用。媽媽啱啱生完之後所分泌嘅人奶叫初乳，裏面有好多抗體，用來餵哺可以令媽媽同孲𤘅子都無咁易病，亦可以喺餵奶過程中增進母子之間嘅感情。所以有好多醫療機構都鼓勵現代媽媽要盡量餵人奶、而唔好用奶粉。有乳糖消化不良嘅人飲奶會出現肚痛、肚痾、嘔等症狀。

睇埋
--

|  |  |
| --- | --- |
|  | 維基同享有多媒體嘅嘢：**Milk** |

* 奶咀
* 奶媽
* 奶樽
民國廿四年，黃埔軍校特別黨部執委合影
**總理遺囑**，孫文所立嘅遺囑，但唔係佢親筆寫，而係眾人代佢擬。當中「革命尚未成功、同志仍須努力。」依句，就係出自依份遺囑。孫文喺民國十四年死，即西元一九二五年，死時為中國國民黨總理。死後多年，一九四〇年四月一號，中華民國尊佢為國父，中華民國政府改稱為**國父遺囑**。份遺囑多年來為中華民國所尊崇，尤其係蔣介石執政期間。

孫文一九二五年病重之時，正值聯俄容共，廣州政權時期，身邊中國國民黨要員驚總理無遺囑之下死去，於是乎幫佢擬定遺囑，孫文過目滿意，一字未改，再另立家事遺囑。份總理遺囑汪精衞做筆記者，二月廿四號寫好。三月十一號，孫文病危，其妻宋慶齡協助下簽名。而簽名證明人宋子文，其子孫科，以及孔祥熙、戴恩賽、何香凝、鄒魯、邵元沖、吳敬恆同戴季陶。

另外佢再向共產國際立咗份致蘇俄遺書，由佢英文講述，身邊人翻譯。

依三份遺囑，孫文都拖到至後一刻，喺宋慶齡協助下簽署，第二日，三月十二號就病死。

總理遺囑
----

總理遺囑
當中講及佢嘅書籍文件，建國方略、建國大綱、三民主義同埋第一次全國代表大會宣言。

遺囑原文如後

余致力國民革命凡四十年其目的
在求中國之自由平等積四十年之
經驗深知欲達到此目的必須喚起
民眾及聯合世界上以平等待我之
民族共同奮鬬
現在革命尚未成功凡我同志務
須依照余所著建國方略建國
大綱三民主義及第一次全國代
表大會宣言繼續努力以求貫
徹最近主張開國民會議及
廢除不平等條約尤須於最
短期間促其實現是所至囑
　
　　　　　　　孫文　三月十一日補簽
　
　
　
中華民國十四年二月二十四日
　　　　　　　　　筆記者　汪精衛
　　　　　　　　　證明者　宋子文
　　　　　　　　　　　　　孫科
　　　　　　　　　　　　　孔祥熙
　　　　　　　　　邵元沖　戴恩賽
　　　　　　　　　吳敬恒　何香凝
　　　　　　　　　戴季陶　鄒魯

家事遺囑
----

家事遺囑
家事遺囑喺總理遺囑之後起稿。孫文死時無幾多嘢淨，一切都交畀孫文之妻宋慶齡留念。

仔女都已成人，所以無乜嘢畀佢哋。

遺囑原文如後

余因盡瘁國事不治家產其
所遺之書籍衣物住宅等一
切均付吾妻宋慶齡以為紀
念余之兒女已長成能自立
望各自愛以繼余志此囑
　
　　　　　　　　　　　　　　孫文　三月十一日補簽
　　　　　　　　　　　　　　筆記者　汪精衛
中華民國十四年二月二十四日　　　　　何香凝
　　　　　　　　　　　　　　證明者　宋子文
　　　　　　　　　　　　　　鄒魯　　孔祥熙　　　　　　　　　　
　　　　　　　　　　　　　　吳敬恆　孫科
　　　　　　　　　　邵元沖　戴季陶　戴恩賽

致蘇俄遺書
-----

致蘇俄遺書
依份遺書寫畀共產國際，亦即蘇俄，長年無乜人知，就算中國共產黨都無題及。
網民整嘅奶茶聯盟旗（旗嘅色水由左至右依次代表泰國奶茶、香港奶茶同埋台灣奶茶）
「奶茶聯盟」地圖（印度喺唔少情景上亦被歸納為聯盟一員）
**奶茶聯盟**（粵拼：naai5 cha4 lyun4 mang4，英文：Milk Tea Alliance），係一個因中泰網絡罵戰而衍生出嚟嘅社交網路虛擬概念。呢個並唔係喺政治社會裏面具有實際功能嘅團體組織，主要指代2020年4月時泰國、臺灣、香港等幾個民間社交網路嘅友好聯盟，主要目標係互相聲援對方爭取民主、自由嘅社會運動。

背景
--

Weetaya喺Twitter轉發咗寫到武漢肺炎嘅一篇文，班粉紅就集中咁湧到社交平台挑起罵戰，上腦話係台獨言論，引起泰國、臺灣、香港等多地網民相繼加入，共同對峙擁護北京嘅粉紅陣營。雙方主要係透過memes，喺Twitter交鋒。混戰中雜合埋中國大陸同鄰國嘅陳年糾葛，好似部分東南亞民眾，就表達咗對中國大陸主導嘅湄公河水壩工程長久嘅不滿。有啲中國大陸網民就以侮辱泰王同埋NMSL （國語拼音「你媽死了」嘅縮寫）還擊。

名
-

開初未有過呢個名，後尾經發掘共通點時，發現幾個地方都係有各自獨特嘅奶茶習慣同文化（分別係臺灣嘅珍珠奶茶、香港嘅絲襪奶茶同泰國嘅泰式奶茶），從而民間開始有咗呢個稱呼。

各國嘅官方回應
-------

中央通訊社響2020年8月18號翻譯路透社嘅報導中，台灣外交部發言人話台灣尊重奶茶聯盟對泰國政治情勢發展嘅評論同立場，但係台灣本身冇採取任何立場。而中國外交部發言人就話，支持香港或台灣獨立嘅民眾通常透過網路串通，呢啲唔係新鮮事，但佢哋嘅計謀絕對唔會成功。而泰國同香港政府就冇就「奶茶聯盟」嘅活動評論。

攷
-

1. 1 2  「泰幽默」擊退「小粉紅」　泰港台三地網民籲組「奶茶聯盟」齊抗中國網軍 互聯網檔案館嘅歸檔，歸檔日期2020年8月20號，. 立場新聞 2020-04-16
2. ↑  「奶茶聯盟」成立？中泰鍵盤戰成推手 三立新聞網 2020-04-15
3. ↑  【天下圍中？】港臺泰網民組奶茶聯盟，對抗中國網軍。 April 15, 2020 Fortune
4. ↑  中國築壩攔水引發中南半島國家乾旱，湄公河下游出現「過去50年來最低的水平面」，The News Lens，2020-04-15
5. ↑  〈港台人士聲援泰國學潮 醞釀亞洲民主奶茶聯盟 | 國際 | 重點新聞 | 中央社 CNA〉. *www.cna.com.tw* (中文). 喺2020-08-27搵到.

睇埋
--

* 武漢肺炎大爆發
* 湄公河
* 中泰網絡罵戰
**鄭益龍**（粵拼：zeng6 jik1 long4；簡化字：**郑益龙**；閩南話：**Tēnn-ik-liông**；1979年1月—2013年3月1號），男，漢族，中華人民共和國廣東汕頭潮陽區人，係武警廣州市支隊船艇大隊副政治教導員，1997年12月入伍，1998年12月入黨。2013年3月1號下晝陪外父去睇醫生，途中跳落珠江救返跌落江嘅汕頭人陳永標，自己就畀激流衝走。

事發之後，武警廣州市支隊船艇大隊官兵第一時間派咗586號艇展開搜救，又協調駐地政府同埋海事部門配合，喺珠江沿岸設置搜救站，無間斷噉搜救。到3月2號，警方再出動3個派出所、1個大隊、6艘搜救艇、6名蛙人，一共41名警員進行搜索。

終於，鄭益龍嘅遺體喺4號夜晚8點50分被發現同埋打撈，位置就係喺濱江西路附近嘅珠江面，係渠跳落水嗰度嘅下游約莫500至600米。

渠嘅救人事蹟好快喺互聯網上面流傳，鄭益龍畀人民尊稱為英雄。

出面網頁
----

* 〈武警警官郑益龙勇救落水青年 - 延展阅读-新华网〉 (簡體中文).
* 〈武警請假陪岳父看病途中跳江救人失蹤 - 中國 - 新聞頻道 - 新浪網〉 (繁體中文).
* 〈救人英雄郑益龙遗体被找到牵动羊城人的心弦-热点资讯\_第一信托网〉 (簡體中文).
* 〈武警教导员郑益龙救落水青年失踪1天仍无消息-微博体爆料网！〉 (簡體中文).
* 〈郑益龙\_百度百科〉 (簡體中文).



|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**圖書館自由宣言**（日文：図書館の自由に関する宣言），係日本圖書館協會（Japan Library Association）1954年訂立嘅一個綱領。份文件係喺二戰後、1950年代嘅民主化過程初出街嘅，明確咗日本圖書館自由權利嘅內涵。宣言嘅理念可追溯到1939年美國圖書館協會發表嘅《圖書館權利法案》，亦係日本圖書館界對二戰時期、圖書館成為政權審查工具嘅反省，雖然宣言冇實質嘅法律效力，但日本圖書館界就奉佢做「圖書館憲法」，有著極重要嘅地位。

全文
--

圖書館自由宣言（抄）
　圖書館最重要嘅使命，係為擁有著自由知情作為基本人權之一嘅國民，提供對應嘅資料同附設設施。為咗完成呢個重要嘅任務，圖書館將確認兼實踐以下嘅內容：

第1　圖書館有著蒐集資料嘅自由。
第2　圖書館有著提供資料嘅自由。
第3　為圖書館嘅利用者保守秘密。
第4　圖書館反對所有審查制度。
當圖書館嘅自由受到侵犯嘅時候，我哋會團結埋一齊捍衛自由。

史
-

### 背景

聯合國軍、美國同日本簽署嘅《媾和條約》，將喺1952年4月28號生效，意味著佔領時期嘅法例都會失效。日本國會為咗代替舊嘅治安法，喺4月17號提出咗《破壞活動防治法》(簡稱「破防法」)，結果引發咗全國嘅抗議風潮，外界憂慮法案一旦子通過，會限制咗「公民嘅言論自由」、「結社嘅自由」。1952年紀念五一勞動節嘅活動度，抗議「破防法」亦成咗主要嘅訴求。東京度嘅五一遊行隊伍仲喺皇居廣場，同啲戒嚴差人發生咗衝突。第二日議會開會，就有議員提案要快啲實施「破防法」，結果到咗5月19號，眾議院法務委員會就開始審議呢個法案。

而日本圖書館界，二戰前時代就有唔少嘅「檢查索書單」、「便衣（差人）喺圖書館入邊監視」等審查，唔少人憂慮呢啲現象會捲土重來。日本圖書館協會亦就積極咁投入反對《破防法》嘅運動。喺1952年福岡度召開嘅日本全國圖書館大會，就明確表達咗圖書館界嘅反對決心。

### 主文嘅經歷

呢份宣言係喺反思過二戰之前，圖書館作為慈善機構、卻淪為思想控制機關嘅歴史後，喺1954年（昭和29年）率先提出嘅。

到咗1979年（昭和54年）將「為圖書館嘅利用者保守秘密。」加作新嘅第三條，舊嘅第3宣言就喺刪除咗「完全」同「不當」嘅字眼後，改咗做第4宣言。「不當」嘅字眼被剔除咗，係因為冇所謂「正當」嘅審查制度係存在嘅。

「圖書館嘅自由」同公共福祉之間嘅磨合
------------------

即使喺1979年嘅修訂之後，都未有明確咁將「知情權」，寫成正式嘅文本，而同憲法保障嘅「知情權」（日本憲法第21条所列明嘅「言論自由」入邊，係有相應嘅解釋）兼侵害私隱權嘅事件係經常發生。例如1997年嘅神戶連環兒童傷害（日文：神戸連続児童殺傷事件）入邊少年A嘅真人相嘅處理（「FOCUS」等），仲有要點樣同少年法相互平衡，

而名古屋市立圖書館因『木偶奇遇記』案，亦存在咗諸多嘅難點，例如點樣去處理歧視用語同埋表達方式，都係有唔少嘅問題要面對。

另外同行政部門間亦有好多嘅矛盾。之所以出現呢啲問題，係因為日本大多嘅圖書館屬於「公共圖書館」，喺日本嘅憲制入邊，係要求啲組織遵從返憲法同教育法嘅規管。

喺當地發生過「木偶奇遇記回收嘅騷動」（日文：ピノッキオの冒険回収騒動）之後，就再追加咗「檢討嘅3原則」作為參考。

### 檢討嘅3原則

1. 如果出現咗問題，冇以單一職位嘅判斷去處理，而係要所有嘅職員一同檢討。
2. 圖書館職員唔會喺局限嘅情形下做判斷，而係要聽取市民嘅廣泛意見。
3. 特別係關於侵犯人權嘅問題度，唔好陷入偏見或偏見氛圍入邊，要聆聽問題嘅當事人意見。

關聯作品
----

日本年輕嘅女作家有川浩喺2004年，無意間瞭解到日本圖書館協會頒佈嘅呢個宣言，就咁萌生咗「圖書館戰爭」嘅創作構想。跟著喺2006到2008年期間，佢陸續撰寫、出版咗《圖書館戰爭》，《圖書館內亂》，《圖書館危機》，《圖書館革命》，《別冊:圖書館戰爭》(ⅠⅡ)單行本，組成咗一套較完整嘅「圖書館系列」小說，迅速引起咗日本國民嘅關注同追捧。

註
-

1. 1 2 3  日本图书馆界保护读者隐私权的实践及启示 郭华 人大复印：《图书馆学情报学》2011 年 12 期 原发期刊：《情报理论与实践》2011 年第 9 期 第 115-117 页
2. ↑  王兆辉. .日本轻小说《图书馆战争》的图书馆意蕴与启示 互聯網檔案館嘅歸檔，歸檔日期2020年7月7號，.. 大学图书馆学报, ,33(4): 60-62
3. ↑  一張村上春樹高中時期的借書卡，引爆日本圖書館隱私戰爭！ Readmoo 群傳媒 2015-12-04
4. ↑  
全文係参照返図書館の自由に関する宣言
。
5. ↑  日本图书馆：一部自由宪章(图) 2011-11-25 经济观察网

參考文
---

* JLA図書館テキストシリーズ「図書館概論」1998年 塩見昇
* JLA図書館テキストシリーズ「図書館資料論」1998年 馬場俊明
* 「自由宣言」と図書館活動 青弓社 1993年 馬場俊明
* 「図書館司書という仕事」ぺりかん社 1999年 久保輝巳
* 「ず・ぼん9」2004年 ポット出版
* 雑誌「図書館の自由」日本図書館協会図書館の自由委員会編、1980年 - 、季刊。
* 「『図書館の自由に関する宣言1979年改訂』解説」第2版 日本図書館協会 2004年 日本図書館協会図書館の自由委員会編

睇埋
--

* 図書館の権利宣言(Library’s Bill of Rights) - アメリカでジョン・スタインベック著『怒りの葡萄』事件を契機に制定
* 山口県立山口図書館図書隠匿事件 - 1973年。「図書館の自由に関する宣言」が改定されるきっかけとなった事件
* 『ピノキオ』回収要求と閲覧制限 - 1976年
* 広島県立図書館事件 - 1984年
* 絵本『ちびくろサンボ』と人種差別の問題 - 1988年
* 富山県立図書館の『図録』損壊事件 - 1990年
* 地下鉄サリン事件での国立国会図書館利用記録5 万人分押収 - 1995年
* 『完全自殺マニュアル』の閲覧制限要求 - 1996年
* 船橋市西図書館蔵書破棄事件 - 2005年
* 福井県生活学習館ジェンダー関連図書撤去事件 - 2006年
* 堺市立図書館「BL」本排除事件 - 2008年
* はだしのゲン - 2013年に松江市教育委員会が市内小中学校図書館に書庫入れの指示
* 図書館戦争 - 本宣言をもとにし、執筆された。
* 圖書館
* 日本圖書館協會
* 審查
* 絶歌

出邊網頁
----

* 社団法人日本図書館協会
	+ 図書館の自由に関する宣言
	+ 図書館員の倫理綱領
	+ 图书馆自由宣言（1979年修订）—1979年5月30號通過，中文版
* 図書館の自由に関する宣言 展示パネル解説リーフレット - 有同圖書館自由相關嘅時序表
* 圖書館權利法案—美國圖書館協會，大學轉載版
小型嘅專業錄音卡
多聲道嘅專業錄音卡
**錄音卡**（英文：audio interface），又叫**聲音介面**或者**錄音介面**，廣義上泛指用來將音響器材同電腦駁埋嘅架生。但係喺專業錄音或者音樂製作，通常係指用來駁咪、樂器或者 MIDI 嘢嘅一種架生仔，外形通常會有啲似混音器，但係唔會有 EQ 或者只會有好基本嘅 EQ，因為件嘢預咗混音會喺 DAW 做，而且佢所有駁咗咪或者樂器嘅輸入都會獨立聲道輸出畀電腦，專業用嘅錄音卡亦都通常會內置前級放大器（preamp），通常會內置 48 伏特嘅所謂 ｢幻象電源｣ 輸出，用來畀專業電容咪（condenser mic）攞電用。

而今嘅錄音卡其實多數都係駁 USB 嘅一嚿外置嘢，並唔係卡形，佢叫卡係因為以前曾經係一種插入電腦嘅卡。而佢叫介面係因為佢係 ｢音響｣ 同 ｢電腦｣ 之間互相掂住嘅部分。

攷
-

1. ↑  Mixodus Music Production (2019年7月12號). 《怎樣選購你合適的Audio Interface 錄音介面》. 時間 1分25秒. 喺2023年3月24號搵到.
2. ↑  Kaba\_Bun 阿彬 (2020年5月12號). 《必學! 如何選擇一支合適的收音咪! 買對就是省錢!》 (粵語、香港中文). 時間 2分48秒. 喺2023年3月24號搵到.


|  |  |
| --- | --- |
| Stub icon | 呢篇**錄音卡**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
呢篇文講中國內地已經死咗嘅地理家。搵緊第啲同佢同名嘅人嘅話，請睇〈**李小文**〉。

**李小文**（粵拼：lei5 siu2 man4；簡化字：**李小文**；1947年3月2號—2015年1月10號）係一位中國地理學家兼中國科學院院士，四川省自貢市人，喺安徽省池州市貴池區出世。佢試過俾網友話係「布鞋院士」。

生平
--

李小文喺1968年從成都電訊工程學院畢業，跟住喺1985年去咗加里福尼亞大學聖巴巴拉分校攞咗地理學碩士、博士同電子電腦工程碩士呢3個學位。之後重做咗中國科學院遙感應用研究所前任所長，北京師範大學資源與環境學院副院長，遙感與地理資訊系統研究中心主任同埋資源與環境科學系教授。喺2001年，重入選咗中國科學院院士甚至登入埋國際光學工程協會嘅「里程碑系列」，而呢個聲譽喺中國內地同國外都出嗮名。2014年，佢喺做緊報告嗰陣，因為佢嘅着裝俾人哋狗仔隊影咗落嚟，結果俾人猛咁話佢係「布鞋院士」或「掃地僧」。

佢喺2015年1月10號喺北京死咗，終年67歲。

註
-

1. ↑  "布鞋院士"李小文病逝 因穿布鞋讲课走红网络 腾讯军事（2015-01-11）
2. ↑  〈中国科学院学部与院士·院士信息·地学部·李小文〉. 原著喺2012年4月26號歸檔. 喺2015年1月11號搵到.
3. ↑  〈"布鞋院士"李小文去世 曾被誉现实版"扫地僧"〉. 新华网. 2015-01-10. 原著喺2015-01-13歸檔.
4. ↑  中科院布鞋院士李小文因病逝世(图) 新浪科技 （2015年01月10号）
橙色嘅地方係藏人聚居嘅區域
**2008年藏區騷亂**係2008年3月喺中華人民共和國多處地方發生嘅示威抗議，後來出現暴動，好多鋪頭同車被焚毀，多人死傷。騷亂主要喺3月14號西藏首府拉薩發生（中國官方稱為「**三•一四事件**」），除此之外，甘肅甘南藏族自治州、四川阿壩藏族羌族自治州亦有發生騷亂。喺騷亂啱啱發生嘅時候，中國政府嘅警察並未即時制止，而事後中國政府拉咗大量藏族民眾同埋喇嘛，聲稱係丹增嘉措同其它境外分離組織「有組織、有蓄謀、精心策劃和煽動起來"白勺"」。中國政府聲稱騷亂嘅起因係部分藏族示威者為咗紀念1959年3月初武裝反抗中華人民共和國49週年，喺西藏集體抗議。但後來演變成有藏族暴徒襲擊漢族、回族平民、鋪頭、車等民用設施，直接造成18名平民死亡。但係達賴喇嘛聲稱佢從來冇支持暴力嘅抗爭行為，認為騷亂嘅主因係因為中國政府唔公平嘅施政引起人民廣泛不滿，而且西藏近年來漢族大量移民，引發民族矛盾。喺印度、尼泊爾、歐洲同美國等多國都有人抗議中國政府，質疑中國以騷亂為名義鎮壓藏族人。2008年奧運會聖火接力過程中亦遭受各國示威者抗議。事後中國同西藏流亡政府各派代表進行會談，但係並未達成任何共識。

喺騷亂期間，中國政府唔容許境外同埋香港傳媒進入藏區，而中國嘅官方媒體都企圖淡化事件，因此難以證實官方嘅報導有幾真確。而西藏流亡政府指有好多藏族人被暗中拘捕，亦未能夠證實。

參考
--

1. ↑  "China's Forbidden Zones". pp. 32–33. 原先內容歸檔喺2010-03-02. 喺2010-03-11搵到.
2. ↑  "Tibetan riots spread outside region". New York Times. March 16, 2008. 喺7 January 2011搵到.
3. ↑  "Top officials in Tibet's government accuse exiled Tibetan spiritual leader, the Dalai Lama, of plotting the violence as part of what they describe as "separatist sabotage."": 15, 2008-voa2.cfm?CFID=199999648&CFTOKEN=35561911&jsessionid=6630e127af734d19bbbf2713642cf323f6d4 Voice of America: China Accuses Tibetan Protesters of Killing Innocent People. Accessed May 18, 2009. Archived June 1, 2009.
4. ↑  18 civilians, 1 police officer killed by Lhasa riotersl
5. ↑  Dalai Lama Calls Again For Crackdown Probe
6. ↑  "HK journalists thrown out of Tibet". *The Standard*. March 18, 2008. 原著喺2008年4月8號歸檔. 喺March 19, 2008搵到.
**鄭裕彤家族**係香港嘅大家族之一，祖籍順德，活躍商界同政界，生意涉足多個範疇。

家族史
---

家族奠基人鄭裕彤嘅老豆鄭敬詒係廣州嘅綢緞商人，同做金舖生意嘅周至元係同鄉兼老友。鄭裕彤喺二戰嗰陣走佬去澳門，投靠周至元，兼且喺佢嘅周大福金行度打工。由於鄭裕彤聰明勤力，佢好快就升職，重娶咗周至元個女周翠英做老婆，之後喺1956年，周大福正式由鄭裕彤接手。

喺鄭裕彤接手之後，佢首創千足純金，當時呢樣係蝕本生意，但係鄭裕彤認為噉樣可以當做宣傳，畀人知道周大福嘅金係真材實料，後來證明鄭氏當時嘅決定係啱嘅，好多金行都轉而同周大福攞貨。第二樣重大嘅創新就係佢去買咗鑽石牌照，打破當時嘅壟斷。喺鄭裕彤未攞到De Beers鑽石牌照之前，全香港只有廖桂昌一個可以引入鑽石，鄭裕彤於是去南非買咗一啲有De Beers鑽石牌照嘅公司，打破壟斷。

之後鄭裕彤開始向其他生意範疇埋手，好似地產同賭業。地產方面，佢喺50-60年代已經同其他公司合作，例如協興建築，又或者同行嘅景福珠寶。到1974年，鄭裕彤同冼為堅、楊志雲、何善衡等人創立新世界發展，此後成為咗鄭裕彤發展地產嘅旗艦。賭業方面，1970年代，葉漢試過拉攏鄭裕彤一齊投賭牌，後來何鴻燊知道之後，成功分化兩人，令到葉漢投唔成賭牌。鄭氏同何氏之後重齊齊去外地開賭。到1982年，葉漢為咗自己嘅賽馬車會生意，將澳門旅遊娛樂公司將近10%股權用3億港紙賣畀鄭裕彤，兼且一路揸到今日；另外鄭裕彤閒時都鍾意鋤大弟，成日會同其他富豪一齊玩。

1989年，鄭裕彤開始將公司生意慢慢交畀大仔鄭家純，但係鄭家純喺任內頻頻「東征西討」，喺市場買落一大批資產，令到公司負債急升，結果老豆要出山賣資產解圍，不過呢個時期亦都係新世界開始發展唔同產業嘅時期，商業王國開始拓展到其他行業。

1998年，新世界聯同英國嘅第一巴士公司成立新世界第一巴士（新巴），投到本身屬於中巴嘅巴士路線，正式涉足公共運輸。

2011年，鄭裕彤將原本係私人公司嘅周大福上市，當時佢更加話係「圓咗一個心願」。冇幾耐，鄭裕彤喺2012年3月中風，之後一直昏迷，住喺養和醫院，到2016年過身，公司業務就交畀鄭家純同埋第三代接班。

2017年1月，鄭家純中風，之後第三代好似鄭志剛、鄭志雯接掌新世界。

上市公司
----

由鄭家純一支做主席：

* 周大福（港交所：1929）
* 新世界發展（港交所：0017）
* 新創建（港交所：0659）
* 新世界百貨中國（港交所：0825）
* 綜合環保（港交所：0923）

由女婿杜惠愷控制：

* 豐盛生活服務（港交所：0331）

由女婿孫耀江控制：

* 聯合醫務（港交所：0721）

由鄭志謙做主席：

* 綠心集團（港交所：0094）

由鄭錦超做主席：

* 新時代能源（港交所：0166）

家族聯姻
----

同紹榮鋼鐵龐鼎元家族有一段姻親關係：

* 鄭志雯=龐建貽

家族樹
---

* 鄭敬貽=何義
	+ 鄭裕彤=周翠英
		- 鄭家純=葉麗卿
			* 鄭志剛=余雅穎
			* 鄭志雯=龐建貽
				+ 龐奕釗
				+ 龐奕芝
				+ 龐奕韵
			* 鄭志明=張美施
			* 鄭志亮
			* 鄭澤弘（王穎妤所生）
			* 鄭澤然（王穎妤所生）
		- 鄭家成=李倩琦
			* 鄭志恒（第一任老婆所生）=南宮浩淵
				+ 鄭正曄（南宮浩淵所生）
				+ 鄭多恩（南宮浩淵所生）
				+ 鄭天心（張穎玉所生）
			* 鄭志謙（第一任老婆所生）=何慧中
		- 鄭麗霞=孫耀江
			* 孫文堅=盧樂嫣
				+ 孫曉澄
				+ 孫敏澄
			* 孫詠怡=曾安業
				+ 曾國賢
				+ 曾國能
		- 鄭秀霞=杜惠愷
			* 杜家駒=蕭嘉妍
				+ 杜浚文
				+ 杜凱文
				+ 杜熙文
				+ 杜萃文
			* 杜家欣=陳新猷
	+ 鄭裕榮=盧八妹
		- 鄭錦超
		- 鄭錦標
	+ 鄭裕培=林淑芳
		- 鄭錫鴻
		- 鄭錫強
	+ 鄭裕光=周琼芳
	+ 鄭裕偉=李佩珊
		- 其他第三代：鄭錦賢、鄭劍鳴、鄭錦全、鄭綺華、鄭麗英、鄭慧儀
**鄭紀航**係香港男裁判官，依家係觀塘裁判法院署理主任裁判官。

爭議事件
----

關於鄭紀航嘅爭議，好多都同佢喺香港逃犯條例爭議相關嘅案件，或者涉及香港民主派人士相關嘅案件判決有關。例如，喺處理香港警察入侵理工大學校園事件嘅相關審訊嗰陣，佢就單方面認定，在場嘅人一定係透過身處現場壯大暴動聲勢，又拒絕考慮唔少被告人嘅求情。呢啲判決，有啲被民主派批評，亦有啲之後上訴被推翻。

### 輕判親中派襲擊長毛一案

喺2020年4月，一個親中派人士以生銹金屬鑿刺傷前立法會議員梁國雄腰間，之後被捕。喺審理案件期間，被告求情時揚言要黃之鋒同許智峯兩個都要死，又聲稱自己無槍唔算暴力。鄭紀航就大讚被告熱愛社會，話對方係因為政見唔同先犯案，只係判被告監禁5個月兩星期。民主派唔少人都對呢個決定好不滿，例如新民主同盟譚凱邦就形容被告根本係企圖謀殺，但係政府就落控比較輕嘅罪名。佢又提及，案情相近嘅何君堯被襲案，反而就要告企圖謀殺，係「選擇性檢控」。

### 定義管有6英寸長索帶有罪判決被推翻

喺2019年11月，一名地產經紀喺示威場合附近被搜出48條6英寸長嘅索帶，被鄭紀航裁定「管有攻擊性武器或適合作非法用途的工具」罪成，判囚5個半月。被告上訴去到終審法院，結果判決被推翻，終審法院裁定呢個長度嘅索帶唔屬於攻擊性武器，也唔係適合作非法進入嘅工具。

參考
--

1. ↑  〈【理大圍城】 油麻地圍捕9人暴動罪成 連同認罪女大專生還柙3.11判刑〉. 2023-02-18.`{{cite web}}`: CS1 maint: url-status (link)
2. ↑  〈司法機構稱裁判官鄭紀航沒有表面偏頗 有關投訴不成立 - RTHK〉. *news.rthk.hk* (臺灣中文). 喺2020-12-21搵到.
3. ↑  〈八旬翁認刺傷梁國雄候判 官：被告「熱愛社會」與對方政見不同才犯案 (12:34) - 20200917 - 港聞〉. 《明報新聞網 - 即時新聞 instant news》 (繁體中文). 喺2020-12-21搵到.
4. ↑  〈親共老漢刺傷長毛 裁判官鄭紀航竟讚被告熱愛社會〉. 《大紀元時報 香港｜獨立敢言的良心媒體》 (香港中文). 喺2020-12-21搵到.
5. ↑  〈【直播】港民主派議員譴責選擇性檢控 「快必案成港言論自由會否消滅寒暑表」〉. 《大紀元時報 香港｜獨立敢言的良心媒體》 (香港中文). 喺2020-12-21搵到.
6. ↑  〈首宗藏索帶判囚案 地產經紀終極上訴得直〉.`{{cite web}}`: CS1 maint: url-status (link)
7. ↑  〈首宗藏索帶案罪成 上訴擇日判〉.`{{cite web}}`: CS1 maint: url-status (link)
**松田聖子**（Seiko Matsuda，1962年3月10號—），本名**蒲池法子**（Noriko Kamachi），福岡縣人，係日本藝能史上擁有最多 ORICON NO.1 SINGLE 嘅第 3 位。第一位係 2 人組合 B'z，第 2 位係濱崎步。中間一段婚姻，曾經跟夫姓，改名做**神田法子**。

松田聖子有過三段婚姻：第一任老公神田正輝（1985年結婚；1997年離婚），係位演員，生咗一個女神田沙也加；第二任老公波多野浩之（1998年結婚；2000年離婚）係一位牙醫；第三任老公河奈裕正就係一位大學教授（牙科），響2012年結婚到依家。

簡歷
--

松田聖子喺1980年出道，同年4月出第一張 SINGLE（裸足の季節），引起廣泛注意。同年秋天推出第二首SINGLE（青い珊瑚礁），已經打入日本 ORICON 10 大位置。當第三張 SINGLE（風は秋色），就係佢第一次有碟升到榜首，重係一上就到榜首（日本叫初登場），直到1988年推出（旅たちはフリージア）為止，總共有 25 張連續 ORICON 咁樣上榜首，係日本史上，第一位有咁好成積嘅歌手。而喺1983年8月1號推出嘅 SINGLE（ガラスの林檎）嘅 B 面（SWEET MEMORIES）亦獲得 ORICON 「初登場」冠軍，係日本細碟流行榜少有嘅佳績。呢個記錄後來響2004年俾 2 人組合 B'z 打破。而大碟方面，松田聖子係擁有最多10大作品嘅日本女歌手。

其實松田聖子一共有 26 首冠軍 SINGLE，佢喺1996年推出嘅（あなたに逢いたくて ～ missing you ），亦係初登場嘅冠軍作品，呢張 SINGLE 係佢第一張賣出超過 100 萬張嘅單曲細碟。而喺2006年7月，松田聖子推出咗日本史上最貴嘅 CD BOX SET(SEIKO MATSUDA)，售價10萬日圓，即係約莫 6500 蚊港紙。呢套CD BOX SET 喺2006年7月31號首次打入 ORICON 百大位置，進佔 96 位，頭一個禮拜銷售金額係 2 億 1 千 5 百萬日圓，折合港幣約1400 萬。係日本一項新記錄。同第 2 位嘅 （Beautiful Song -ココロ デ キク ウタ-）9300 萬日圓，有超過 2 倍嘅銷售金額。呢套 CD BOX SET 最後賣咗大約 1 萬套，即係大概 10 億日圓嘅銷售金額，折合港幣約 6 千 5 百萬。

除咗唱片嘅輝煌成績之外，松田聖子更係日本嘅DINNER SHOW女皇。佢每年年尾例排喺日本各大酒店舉行一種有飲有食嘅迷你演唱會。啲飛更係喺日本女歌手之中收得最貴嘅，單喺日本東京太子高輪酒店舉行嘅演唱會飛就賣成48000日圓，相等於3120蚊港紙，重要即日就賣晒。而名古屋會場嘅4人一SET嘅飛，更高達22萬日圓，即係大概14300蚊港紙。

至於演唱會方面，松田聖子每年都會舉行夏季全國演唱會，入場觀眾多達15萬人。而且較好位置嘅門票，更會出現炒黃牛飛嘅情況。

碟嘅銷量
----

以下係松田聖子嘅10大暢銷大碟同埋細碟嘅銷售量：

### 細碟方面

1. あなたに逢いたくて~Missing You 110萬1千張
2. ガラスの林檎/Sweet Memories 85萬7千張
3. 風は秋色 79萬6千張
4. チェリーブラサッム 67萬4千張
5. Rock'n Rouge 67萬4千張
6. 青い珊瑚礁 60萬2千張
7. 夏の扉 56萬8千張
8. 瞳はダイアモンド 56萬8千張
9. 風たちぬ 51萬9千張
10. 渚のバルコニー 51萬4千張

### 大碟方面

1. Supreme 70萬張
2. ユートピア 64萬8千張
3. Canary 63萬2千張
4. Pineapple 59萬張
5. Candy 54萬6千張
6. SQUALL 54萬4千張
7. Tinker Bell 52萬1千張
8. Windy Shadow 52萬張
9. The 9th Wave 51萬4千張
10. Seiko.Plaza 51萬張

將所有大細碟加埋，松田聖子嘅唱片單喺日本嘅銷量已經超過 3000 萬張。

攷
-

1. ↑  〈松田聖子 破鏡有望重圓 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2009-04-23. 原著喺2021-12-27歸檔. 喺2021-12-27搵到.
2. ↑  〈松田聖子嫁醫師尪7年 升格教授夫人 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2019-07-16. 喺2021-12-27搵到.

出面網頁
----

|  |  |
| --- | --- |
|  | 維基同享有多媒體嘅嘢：**松田聖子** |

* 松田聖子嘅YouTube帳號 改維基數據

* 松田聖子喺互聯網電影資料庫嘅資料 改維基數據
* 松田聖子喺西班牙國家圖書館嘅資料 改維基數據
* 松田聖子喺分面應用主題詞表識別碼嘅資料 改維基數據
* 松田聖子喺虛擬國際權威檔案識別碼嘅資料 改維基數據
* 松田聖子喺TMDb嘅資料 改維基數據
* 松田聖子喺Quora嘅資料 改維基數據
* 松田聖子喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 68024979
* LCCN: n88173175
* ISNI: 0000 0000 2758 3841
* SUDOC: 235897086
* MusicBrainz: ef013257-e584-410e-88e8-05ea9ae9ea3a
* NDL: 00116803
* BNE: XX1533831
* CiNii: DA08106377

 |
**中鐵綫**（英文：Central Rail Link）係香港特別行政區政府喺《2022年度香港行政長官施政報告》入面所提議嘅鐵路發展項目，由元朗錦田途經上葵涌連接九龍塘，以紓緩屯馬綫同埋北環綫未來北部都會區人口增長嘅運輸壓力。中鐵綫個名係因為位處東鐵綫同屯馬綫原西鐵綫嘅路段之間。

走綫
--

初部建議由錦上路出發，經過一直未有鐵路覆蓋嘅上葵涌，再穿過金山直接接駁九龍塘。消息話呢條綫唔會同荃灣綫交匯，沿途亦只設小量中途站，目的係希望新界居民可以喺短時間往返市區，喺上葵涌或設兩個中途站。

當局亦計劃喺九龍塘嘅公園或空地興建「中鐵綫」嘅九龍塘站，而又一城隔離嘅歌和老街公園就係其中一個選址，將來亦會興建地下通道接駁原有嘅鐵路車站建築。

由於香港政府早前已要求港鐵就北環綫南延可行性作研究，顧問公司報告亦話南延走綫可行，所以上述走綫極有可能屬於北環綫嘅南延部分，而唔係獨立成綫。

參考資料
----

1. 1 2  〈行政長官2022年施政報告 - 運輸基建驅動發展〉. 《香港特別行政區政府》. 2022-10-19. 原先內容歸檔喺2022-10-30. 喺2022-10-19搵到.
2. ↑  〈本屆政府會推展興建３條主要幹道及３條策略鐵路〉. *Facebook*. 添馬台. 2022-10-19.
3. ↑  〈擬建「中鐵綫」新鐵路 錦田經葵涌連接九龍塘〉. 《東方日報》. 2022-10-20. 原先內容歸檔喺2022-10-19. 喺2022-10-22搵到.
4. ↑  〈施政報告提出興建三條主要幹道及三條鐵路〉. 《now新聞》. 2022-10-19.
5. ↑  黃偉倫 (2022-10-17). 〈施政報告｜消息指擬建北環線南延分流屯馬線　石籬或設站往九龍塘〉. 《香港01》. 喺2022-10-22搵到.
**中間主義**（英文：Centrism）係一種政治觀點，一般主張以中庸嘅態度解決問題，同反對政治變革。奉行呢種觀點嘅派別叫做中間派。中間派嘅政治觀點介乎喺左翼同右翼之間。喺多黨制國家嘅選舉裏面，中間派選民通常會受到各方重點關注同拉攏。

中間派通常反對過度激進或者過度保守，主張採取各方面比較平衡嘅政策，反對以固定嘅社會主義或資本主義嚟指導同制訂政策，而認為政策應該根據情況唔同而隨機應變，以攞到最佳嘅效果為目標。

另外，中間派一般比較難喺左翼同右翼界定政治勢力，或者喺兩大政治陣營之中揾到平衡。

中間派喺政治上又可以細分做：

* 中間偏左，政治觀點比中間派略為向左派偏移，即係偏向自由主義、進步主義、平等主義、社會主義。

* 中間偏右，政治觀點比中間派略為向右派偏移，即係偏向保守主義、愛國主義、本土主義、資本主義。

睇埋
--

* 中間選民
* 大帳篷
* 左翼
* 右翼
* 資本主義
* 社會主義
* 第三條道路
* 第三位置
* 第三勢力
* 第三黨
* 無黨籍
* 社群主義
* 個人主義

攷
-

1. ↑  Oliver H. Woshinsky. *Explaining Politics: Culture, Institutions, and Political Behavior*. Oxon, England; New York, New York, USA: Routledge, 2008. Pp. 141, 161.
**堅料網**係一間親中派香港媒體，而家由諾訊國際有限公司擁有。佢哋以政論同專欄為主打，另外亦有娛樂、體育同埋馬經等資訊。佢哋亦推出咗實體版雙周刊雜誌《堅雜誌》，喺一啲地點免費派發。

歷史
--

堅料網喺2015年9月成立，嗰時由「生立有限公司」擁有。公司董事係曾任《文匯報》記者，同埋一份石油雜誌主編嘅陳崇煒，佢亦係多間上市公司嘅執行董事。創立初期，佢請到建制派立法會議員梁美芬、鍾樹根同前主播黃大鈞等人擔任博客。

2015年12月，推出實體版雜誌《堅雜誌》，喺一啲地鐵站口派發。

2017年1月25號，有員工收到公司通知，指指網站成立同推出雜誌後，使咗大量資金，要重新思考未來路向，公司決定喺31號停止運作。據香港01記者了解，《堅料網》投資者認為唔應該喺回報不足下，不斷投放資金，公司承諾會依照相關勞工法例賠償。而有消息指，《堅料網》喺宣布停止運作前一直正常運作，唔覺有任何開源節流措施，形容事出突然。

2018年9月5號，堅料網宣佈再度運作，話為社會、為公義、為香港未來再度發聲。實體版雜誌《堅雜誌》亦會喺人流旺點免費派發。

爭議
--

### 報導「港台有6成員工年薪逾80萬」假新聞

喺2020年4月9號，堅料網刊登咗一篇署名潘翠華、名為《美化暴力、抹黑警隊、取態偏頗、涉煽台獨……細數香港電台「十宗罪」》嘅報導，當中提到年薪高於80萬嘅公務員佔整體港台人手比例高達6成。事實查核實驗室查證過唔同資料，包括立法會議員嘅公開查詢，以往嘅財政預算案資料等等，就發現呢個報道錯誤。佢哋亦發現，多名親中派人士，包括屈穎妍、李梓敬，冼國林等，都曾經發佈呢項不實嘅資訊。

參考
--

1. ↑  〈新網媒《堅料網》開始運作 鍾樹根梁美芬做博客〉. 《立場新聞》 (香港中文). 原先內容歸檔喺2019-01-12. 喺2019-07-19搵到. `{{cite web}}`: Cite has empty unknown parameter: `|dead-url=` (help)
2. 1 2  龍藝祥 (2017-01-26). 〈網媒《堅料網》停刊《本土新聞》亦告急〉. 《香港輕新聞 Lite News Hong Kong》 (臺灣中文). 喺2019-07-19搵到.
3. ↑  李大煒 (2017-01-25). 〈網媒《堅料網》月底停運 員工突收通知稱投資者需「檢討路向」〉. 《香港01》 (香港中文). 原先內容歸檔喺2019-07-19. 喺2019-07-19搵到. `{{cite web}}`: Cite has empty unknown parameter: `|dead-url=` (help)
4. ↑  〈《堅雜誌》《堅料網》9月5日重新出發 | 堅料網〉 (香港中文). 喺2019-07-19搵到.
5. ↑  〈【錯誤】港台6成員工年薪超過80萬？｜Factcheck Lab〉. 《Factcheck Lab 事實查核實驗室》 (香港中文). 2020-10-12. 喺2021-05-03搵到.
左邊係陽光紙包飲品嘅自動販賣機
**陽光**（英文：**Yeung Gwong**，舊時叫**Hi-C**）係香港一個飲品牌子，屬可口可樂公司。佢響1984年開始出紙包飲品，包括檸檬茶、荳奶同果汁飲品，係嗰時香港兩大紙包飲品牌子其中一個（主要對手係維他）。隨住2010年代頭，可口可樂公司響香港主力推銷另一個國際牌子飛想，陽光呢個牌子經已好少做廣告宣傳。

陽光響1980到1990年代曾經大賣廣告，廣告口號係「**邊度都有陽光**」，當中最經典嘅廣告係1987年嘅陽光檸檬茶電視廣告，由鄭伊健主演，廣告歌《如果...陽光》就由盧昭明主唱（曾經傳係楊楚營主唱，另外2010年由馮曦妤翻唱）。另外曾經演出過陽光電視廣告嘅演員重包括梁藝齡（1986年）、樊亦敏（1989年）、譚凱欣（1991年）、何嘉莉（1996年）、方力申（1997年）、張柏芝同黃宗澤（1998年）、何思諺（2010年）、李拾壹同陳蕾（2017年）、Dear Jane同蘇皓兒（2018年）等等。

陽光喺推出初期係將類似實物嘅素描圖印喺個包裝面度，而且有幾條橫線作為背景，1990年代初期改咗版，但係除咗係個盒背景嘅橫線改斜線之外就冇乜太大分別。喺1997年推出嘅包裝設計就同以往兩個版本完全唔同，代表飲品味道嘅生果同品牌字體都改成卡通化。2017年3月，陽光確認咗推出返1980年代嘅復刻版包裝，原定喺7月改返1997年個版本，不過最後陽光已經將呢個臨時設計常規化。1980年代嘅包裝係有一面用英文寫，現時嘅復刻版兩面都係中文寫。

睇埋
--

* 維他

出面網頁
----

* 陽光嘅Facebook頁


  


|  |  |
| --- | --- |
| Stub icon | 呢篇產品有關嘅文係楔位文。歡迎幫維基百科擴寫佢。睇 • 論 • 改 • 歷 |
**失竊嘅一代**（英文：**Stolen Generations**，有時譯做**失竊一代**、**被偷走嘅一代**、**被偷一代**），係指澳洲政府響1869年至1969年間所實行嘅「同化政策」所影響嘅一代人。

當年澳洲政府認為澳洲原居民「低賤無知」同「將會消失」，所以夾硬將10萬名澳洲原居民細路永久帶去白人家庭或者政府機構照顧，以「白化」原居民，令到澳洲原居民細路要同父母長期分離；加上當時多數嘅白人家庭歧視澳洲原居民，往往虐打佢哋同迫使佢哋忘記自己嘅語言文化，學習白人嘅語言同生活方式，甚至乎俾人性侵犯，亦都缺乏接受正當教育嘅機會，令到大部份澳洲原居民喺心理同生理上都受到傷害。

1997年，首次有澳洲國會議員要求時任澳洲總理約翰·何華德道歉，佢以「呢個係上一代政府嘅錯」為理由，拒絕道歉；之後響2008年，時任總理陸克文喺澳洲國會上正式向澳洲原居民表示歉意，又承諾會改善佢哋嘅生活水平。

參考
--

1. ↑  〈澳洲總理陸克文提案正式向原住民道歉〉. 《亞洲時報》. 2008年2月12號. 原著喺2014年3月24號歸檔. 喺2008-02-14搵到.
2. ↑  〈澳洲政府向原住民道歉　錯誤政策造成「失竊一代」〉. ETtoday.com. 2008年2月13號. 原著喺2008-02-14歸檔. 喺2008-02-14搵到.
3. ↑  〈陸克文 (Kevin Rudd) 總理〉. 師大國語中心校友會. 原著喺2014年1月21號歸檔. 喺2014年2月13號搵到.
呢篇文講中國大陸已經死咗嘅女演員。搵緊同佢一樣名嘅其它人嘅話，請睇〈**李婷**〉。

**李婷**（粵拼：lei5 ting4，簡化字：**李婷**；英文：Li Ting；1968年10月26號—2012年8月13號）係中國內地女演員，湖南省長沙市人。

生平
--

佢喺1990年嗰陣，因為佢喺《清涼寺的鐘聲》部片出鏡先至開始咗佢嘅演藝生涯。到咗1991年，佢因為參加咗《外來妹》呢部電視劇嘅「阿芳」呢位先至畀人知佢係乜水 。佢跟住喺1996年影咗《西部員警》同《英雄無悔》呢兩部電視劇而攞咗第16屆中國電視劇飛天獎嘅最佳女演員獎 。2003年同2004年，重喺《大江東去》同《血濃於水》呢兩部片出鏡。喺2012年，佢參加咗《我們的法蘭西歲月》呢部電視劇嘅拍攝工作。

不過佢喺2012年8月13號17點29分因為搞出咗乳腺癌就冇得醫先至死咗，終年43歲。

註
-

1. ↑  《外来妹》阿芳李婷去世 前夫女儿从国外赶回(图) 凤凰网 喺2012年08月14號搵到
2. ↑  《英雄无悔》主演李婷去世 濮存昕痛惜老搭档 互聯網檔案館嘅歸檔，歸檔日期2012年8月17號，. 腾讯网 喺2012年08月14號搵到
3. ↑  漂亮女孩李婷要在《大江东去》中"变坏"  互聯網檔案館嘅歸檔，歸檔日期2006年2月11號，. 北方网 喺2003年03月14號搵到
4. ↑  电视剧《血浓于水》演员资料李婷饰余思华 搜狐网 喺2005年05月19號搵到
5. ↑  我們的法蘭西歲月 新浪娱乐
《**上網問功課**》（英文：**Tutor Online**）係港台電視製作嘅直播教學節目，以香港中小學生做對象，入面有教學環節，亦有即場解答學習疑難嘅環節。節目由2013年11月9號到2014年6月21號逢禮拜六10:00—11:00喺亞洲電視本港台播。

呢個節目嘅原形係1980年代香港電台電視部製作嘅《打電話問功課》，隨住2010年代互聯網已經好普及，就變成「上網問功課」。

受2020年武漢肺炎香港疫情影響，香港中小學生自農曆年假後就開始停課，所以港台電視推出特備節目《**上網問功課 同行抗疫**》（英文：**Tutor Online 2020**），由潘杰寧、虞逸峯、劉焯文主持，由2020年3月2號開始逢禮拜一到五16:00—17:00喺港台電視31播。3月25號開始，由於一位負責呢個節目嘅女職員係一位初步確診人士嘅密切接觸者，佢自己同埋同佢有密切接觸嘅同事都需要家居隔離，所以節目暫停製作同播映，4月14號恢復播映，播到5月29號。同年9月港台電視再推出新一輯《**上網問功課 升級學堂**》（英文：**Tutorial Classes**），由陳凱詠、陳炳銓主持，由2020年9月7號到11月27號逢禮拜一到五喺港台電視31播。

出面網頁
----

* 香港電台：上網問功課
* 香港電台：上網問功課 同行抗疫
* 香港電台：上網問功課 升級學堂
**上行之詩**又稱為**台階詩**，係《聖經》《詩篇》第120至134篇。每首都有「上行之詩」嘅標題，「上行」呢個詞喺希伯來文係一個名詞加上冠詞。包含咗步級、台階、上升、攀登嘅意思。思高譯本叫呢十五首上行之詩做「登聖殿歌」。

標題意思
----

上行之詩嘅標題，喺希伯來文聖經係用「上行之『歌』」，可以唱誦嘅。上行之詩有幾個解釋：

1. 被擄回歸
2. 上耶路撒冷朝聖（一年三次守節）
3. 聖殿台階

可能係被擄回歸嘅路上，或者係上耶路撒冷過節朝聖嘅時候，又或者喺踏上聖殿台階嗰陣，邊行邊唱。有學者認為未必係個人獨唱，祭司頌唱，更有可能係一班被擄回群嘅人或去朝聖嘅人合唱或對唱，例如第121篇。

概覽
--

上行之詩就好似成本《詩篇》一樣，係經過輯錄嘅作品，可以配上曲調唱頌嘅。上行之詩有五首有標示作者：第122、124、131、133篇係大衛上行之詩，第127篇係所羅門上行之詩。但係希伯來文喺大衛同所羅門之前嘅前置詞lě，除咗可以理解為「大衛/所羅門所作」，亦可以翻譯為「為大衛/所羅門而作」、「獻畀大衛/所羅門」等。十五首上行之詩喺第五卷（107-150篇），可以算係詩集中嘅詩集。上行之詩好似串燒歌噉，每一篇嘅篇幅都比較短，方便背誦同唱頌。

焦點
--

上行之詩嘅焦點係錫安，係上帝嘅居所，亦即係話詩人以上帝為生命嘅焦點。詩人藉住人生嘅經歷：面臨仇敵嘅壓逼同攻擊、仰望上帝嘅拯救同幫助、被擄回歸、重建、朝聖等，宣告信仰嘅信心、盼望、勉勵人回歸創造天地同拯救嘅真神。正係反映同記述信仰生命嘅旅程，喺呢個歷程之中，詩人以錫安或耶路撒冷作為目的地，以上帝為最終嘅依靠同歸宿。上行之詩提醒我哋，人生就好似一個旅程噉，喺當中有甜、酸、苦、辣唔同嘅經歷同感受，有被人欺壓，甚至被擄、亦有回歸、重建、安居、朝聖...等情況。但係，最終嘅目的地係到上帝嘅居所、朝見神、同上帝喺一齊。

結構
--

上行之詩可以分為五組，每組三首。

寄居嘅旅程（120-122）
1. 寄居者嘅禍困
2. 寄居者嘅保護
3. 寄居者嘅禱求

朝聖嘅旅程（123-125）
1. 朝聖者嘅仰望
2. 朝聖者嘅幫助
3. 朝聖者嘅依靠

回歸嘅旅程（126-128）
1. 回歸者嘅栽種
2. 回歸者嘅建造
3. 回歸者嘅蒙福

上行嘅旅程（129-131）
1. 上行者嘅仇敵
2. 上行者嘅省察
3. 上行者嘅滿足

敬拜嘅旅程（132-134）
1. 敬拜嘅旅程
2. 合一嘅旅程
3. 事奉嘅旅程

參考
--

1. ↑  上行之詩
**珠江文明**（粵拼：Zyu1 gong1 man4 ming4）係指嶺南喺史前時代發源到近現代產生嘅文明。佢有好多本土嘅文化（例如係南越人嘅文化），後嚟再由中原嗰頭攞咗啲漢人移民帶嚟嘅文化。自從大秦皇朝（公元前 2 世紀）開通靈渠、大庾嶺、同瀟賀古道之後，長江同珠江兩大水系互通，嗰時嘅中原文化就自然咁傳咗入嶺南度。大唐皇朝（公元 7 至 10 世紀）之後，中原經過南雄遷珠江三角洲移民，就有咗 156 姓。打後喺北宋至大元帝國嗰 200 幾年間，有三次漢人大規模移民去珠璣巷，然後再南遷。廣東嗰頭重因為佢靚嘅地理位置做埋海上絲綢之路嘅發祥地。

遺址
--

### 鹹頭嶺遺址

喺深圳嘅鹹頭嶺新石器時代遺址出土咗大量嘅紅燒土、陶質生活用具同埋錛、斧、鑿、鏟、刀等嘅磨制石器同打制石器。經過測定表明，鹹頭嶺出土嗰啲器物係喺公元前 6000 年至 7000 年前嘅新石器時代（Neolithic Age）中期嘅嶺南人嘅作品，從而將珠江文明嘅歷史推至公元前 7000 年之前。喺嗰度發現嘅器物充分說明咗珠江文明嘅歷史一啲都唔謯過黃河文明同長江文明。

### 大黃沙遺址

公元前 5600 年左右－喺深圳龍崗區葵涌鎮掘到，以彩陶盤同碗為特色。

### 大梅沙遺址

公元前 6250 年左右—深圳鹽田區大梅沙村；陶器有夾砂同泥質兩種，器種有釜、罐、碗、豆、器座、支腳呀咁，紋飾以繩紋為主，重有劃紋、葉脈紋、水波紋、貝印紋、指甲紋、附加堆紋等等。石器就有斧、錛、刀、拍、礪石呢啲。

### 小梅沙遺址

公元前 6250 年左右—深圳鹽田區小梅沙渡假村，陶器有夾砂陶和泥質彩陶，燒造嘅火候低，陶器紋飾有繩紋、貝劃紋、刻划水波紋，彩陶器有圈足盤，器胎夾均勻嘅細砂，器表打磨完之後上咗灰白色嘅陶衣，再繪赭紅色彩，以浪花、線條、鏤孔組成圖案，表現出好高嘅藝術水平。石器係打製嘅燧石石器，用間接打擊法兩面加工製成，器形細啲。

### 洪婆山沙丘遺址

公元前 4000 年左右—江門新會區南部崖門鎮梁黃屋村，陶片同磨製石器，陶片質地係夾砂陶同泥質陶，器形有陶釡、陶罐等，石器就有石斧、砍砸器呢啲。

### 禮樂圍遺址

公元前 4000 年左右—江門新會區南部崖門鎮崖南農林場，夾砂陶片，有黑陶同灰陶兩種，器形有陶釡、陶罐等，器表有刻劃紋、編織紋、細繩紋等做裝飾。

### 寶鏡灣遺址

公元前 4200 年左右—珠海高欄島風猛鷹山，陶器多數係夾砂陶，冇乜泥質陶，器類有釜、罐、缽、盤、豆、杯、器座、支座、器蓋、箅形器、陶條、支腳、紡輪等，其中釜類最多。

睇埋
--

* 嶺南文化
* 南越
* 百越

攷
-

1. ↑  〈珠江文明有七千年历史〉. 原著喺2013年11月11號歸檔. 喺2017年9月19號搵到.

參考
--

* Churchman, C. (September 14, 2016). *The People between the Rivers: The Rise and Fall of a Bronze Drum Culture, 200–750 CE*, USA: Rowman & Littlefield Publishers,. ISBN-10 1442258608.
* Faure, D. (1996). *Becoming Cantonese, the Ming dynasty transition*. Unity and diversity: Local cultures and identities in China, 37-50.
* 王哲. (2012). 广东西樵山: 珠江文明的 "灯塔". 资源导刊: 地质旅游版, (12), 62-63.
* 曾骐. (2012). 珠江文明的灯塔: 南海西樵山古遗址. 广西师范大学出版社.
珠江新城
**珠江新城**（粵拼：zyu1 gong1 san1 sing4；英文：**Zhujiang New Town**），又可以嗌**珠江新城中央商務區**zyu1 gong1 san1 sing4 zung1 joeng1 soeng1 mou6 keoi1（**Zhujiang New Town Central Business Area**），喺中國廣東省廣州市天河區西邊，最東邊到華南快速幹線，最西邊到廣州大道中，最南邊到珠江邊，最北邊到黃埔大道西，其中廣州嘅新城市中軸線經過呢度。

呢個區同時都係中央承認嘅三個國家級嘅其中一個中央商務區，珠江新城更加係廣州中心商務區嘅組成部分，將來可以發展成為國際金融、貿易、商業、文娛、外事、行政同埋居住區。

發展經歷
----

其實呢個珠江新城，係從1990年開始發展行到依家啦。

### 1990年代初

由於受到中國大陸嘅改革開放政策影響，搞到廣州經濟發展得好快，其中城市嘅空間結構已經發生咗好大變化，結果一個新嘅商業同埋商務中心逐漸喺天河地區開始出現咗。加上嗰陣時廣州市政府話「東進」用埋「起國際化城市」嘅城市發展戰略，要大力發展第三產業。所以起一個全新嘅城市中心——「珠江新城」就係咁樣嚟喇。

### 1993年

廣州市政府同埋美國湯瑪斯設計公司一齊搞合作，寫咗篇珠江新城嘅第1版規劃方案，又可以嗌控制性詳細規劃方案。而呢個規劃就借鑒咗紐約曼克頓嘅發展模式：

* 1. 起一個同紐約中央公園類似嘅公園
* 2. 規劃一條新嘅城市中軸線
* 3. 劃開400幾個細嘅地皮。

### 1999年—2003年

喺1999年，廣州市政府話過，對珠江新城前期規劃同埋建設管理情況進行全面檢討，其中有睇埋規劃對地塊嘅指導作用同埋會遇到嘅問題而幫咗珠江新城規劃調整嘅契機成熟。而呢次規劃調整呢，就係令珠江新城喺一定程度範圍入面成為周圍地區嘅商業同埋城市公共嘅生活中心
。喺呢四年入面，廣州市政府分別委託同濟大學同埋廣州市城市規劃勘測設計研究院等呢啲專業機構對珠江新城嘅規劃進行改善咗，決定降低珠江新城的開放強度同埋容積率，增加政府推動嘅大型項目以促進初步嘅發展。 
呢次劃分重加咗兩個發展模式嘅地方就係：

* 4. 主要係補充完善咗公共服務嘅設施，增加咗綠地面積，重適當調整埋城市嘅空間形態。
* 5. 14個20——40公頃嘅規劃功能區（包括商務、行政辦公街區、高層居住街區、金融貿易街區、文化活動街區、商業購物街區等）。其中14個規劃功能區由東到西主要有以下呢幾個：

珠江新城地區地圖
* + 西區
		- A——商務辦公
		- E——商住區
		- I——商務辦公同埋商住綜合區
	+ 中軸線區
		- B——入口廣場同埋金融辦公區
		- F——商貿辦公區同埋中央廣場
		- J——商務辦公區同埋文化廣場
	+ 東1區
		- C、G、K——自然村址同村留商主用地。
	+ 東2區
		- D——商務辦公同埋商住綜合區
		- H——別墅區同埋珠江公園
		- L——商住用地
	+ 東3區
		- M——文化娛樂綜合區同埋賽馬場
		- N區——商住珠江新城同埋酒店區。

規劃發展成為集國際金融、貿易、商業、文娛、行政同埋居住等城市嘅一級功能設施喺埋一齊，推動國際文化交流同埋合作嘅基地。重有將來嘅珠江新城從居住社區或者係辦公大廈出嚟喺一個鐘內就可以到廣州入面嘅邊度都得喇，其中珠江新城嘅東西向交通主幹道係花城大道，重有地鐵3號線喺體育西路入去華夏路之後跨過珠江新城入去海珠區，向南同番禺區接埋一齊，喺花城大道同埋華夏路嘅十字路口入面起地鐵站。  

到咗2003年，珠江新城嘅發展又出現咗好多問題，例如出現咗大量住宅同埋政府辦公樓、搞到商業嘅氛圍好差，所以2003年出版嘅《珠江新城規劃檢討》喺公共服務設施、交通建設等方面對珠江新城的規劃進行改善。呢次規劃將大概400個細地皮整合成為270個大地皮，提供綠化水準，同時都升級埋公共交通，提出起一個由高架嘅人行天橋、地下隧道同埋地面商業街組成嘅步行系統，規劃好多條地鐵行過珠江新城嘅中心區。

### 2010年，廣州亞運會嘅推動

由於喺2004年嗰陣，廣州攞咗2010年亞運會嘅主辦權，搞到廣州嘅國際化水準猛咁喺度提升，而珠江新城嘅發展都全面開始喇。尤其係地下空間、APM同地面綠化專案嘅嘢就開始起喇，重有嘅係喺呢個發展嘅同一時間入面，金融、貿易同商業辦公嘅需求發展，越嚟越多嘅寫字樓都起啦。

地區面積
----

呢個地區嘅面積有6.44平方公里，核心地區大概1平方公里。其中：

* 商建面積大概4500000平方米，規劃可以住到170000——180000居住人口，提供接近300000個就業崗位。

地標性建築
-----

依家嘅珠江新城。

* 廣州國際金融中心
* 高德置地廣場
* 廣州市第二少年宮
* 廣州圖書館新館
* 珠江城大廈
* 廣州銀行大廈
* 廣晟國際大廈
* 利通廣場

交通
--

### 地鐵

* 3號綫：珠江新城站
* 5號綫：珠江新城站、獵德站、潭村站
* APM：海心沙站、大劇院站、花城大道站、婦兒中心站、黃埔大道站

### 橋樑

* 獵德大橋

### 主要道路

* 花城大道
* 馬場路
* 珠江西路
* 珠江東路

### 建築

* 廣州國際金融中心
* 高德置地廣場
* 廣州市第二少年宮
* 廣州圖書館
* 珠江城大廈
* 廣州銀行大廈
* 廣晟國際大廈
* 利通廣場
* 廣州歌劇院
* 廣東省博物館
* 廣州市婦女兒童醫療中心
* 美國駐廣州總領事館
* 廣州周大福金融中心

### 公園

* 廣州珠江公園
* 海心沙亞運公園

睇埋
--

* 天河區
* 廣州城市中軸線

註
-

1. ↑  鳳凰網 (2011年12月12號). 〈星展银行进驻广州珠江新城 全国网点增至24家〉. 時間 15:15.
2. 1 2 3 4  〈珠江新城規劃和發展回顧〉. 《城市規劃》. **第33卷**. 2009年. `{{cite journal}}`: `|access-date=` requires `|url=` (help)
3. 1 2 3  〈广州CBD与天河的互动发展〉. 《城市问题》 (第4期). 2004年. `{{cite journal}}`: `|access-date=` requires `|url=` (help)
4. ↑  〈珠江新城規劃之痛：建了16年，CBD還是大工地〉. 《時代週報》. 2009-08-16. 原著喺2009-08-19歸檔. 喺2012-07-18搵到.
渥太華加拿大航太博物館展出嘅RL-206號CF-105「飛箭」戰鬥機機鼻。RL-206號係唯一一部俾人部份保存落嚟嘅「飛箭」原型機，其餘五架原型機已經全部被銷毀。
**阿傅羅（加拿大）CF-105「飛箭」戰鬥機**（英文：Avro Canada CF-105 Arrow）係加拿大阿傅羅飛機製造廠喺1950年代開發嘅雙引擎三角翼超音速戰鬥/殲擊機，1958年第一次飛。

喺1959年「飛箭」計劃被取消之前，「飛箭」曾經被視為一種相當先進嘅戰鬥機，更有人稱之為「加拿大之夢」（the Canadian Dream）。

厄運
--

1959年，上任一年幾嘅進步保守黨籍首相John Diefenbaker以「削減自由黨製造嘅不必要開支」為名，宣佈全面終止「飛箭」戰鬥機計劃，並且將已經建造嘅六架原型機，同埋佢哋嘅設計圖紙全部銷毀，轉為向美國買戰鬥機。Diefenbaker嘅行動導致參與「飛箭」計劃嘅14000幾名工作人員失業。佢哋當中絕大部份冇幾耐就跳槽去咗美國太空總署以及其它美國飛機製造公司，其中部份科學家更加直接參與太陽神登月計劃。

雖然官方嘅解釋係「削減自由黨製造嘅不必要嘅開支」，但係一直有人堅持加拿大腰斬「飛箭」計劃，係因為受到美國方面嘅壓力。當年建造嘅六架「飛箭」原型機當中，只有當時重未完工嘅RL-206號原型機嘅機鼻俾人保留，並喺渥太華嘅加拿大航太博物館（Canada Aviation and Space Museum, Ottawa）靜態展出。

復原
--

多倫多加拿大航太博物館展出嘅CF-105「飛箭」戰鬥機全尺寸複製品，機身編號RL-203
2006年9月28號，由阿傅羅離職員工同埋義工用咗超過10年時間製造嘅「飛箭」戰鬥機全尺寸複製品喺多倫多嘅加拿大航太博物館（Canada Air and Space Museum, Toronto）正式公開展出，以紀念1957年當日「飛箭」戰鬥機第一次公開亮相。

飛航數據
----

### 基本性能

* 飛行員：兩名
* 機身長度：23.71公尺
* 翼展：15.24公尺
* 高度：6.25公尺
* 機翼面積：113.8平方公尺
* 翼剖面：翼根NACA 0003.5 mod，翼尖NACA 0003.8
* 空機淨重：22,245公斤
* 加油後淨重：25,820公斤
* 最大起飛重量：31,120公斤

### 發動機性能

* 發動機：2× Pratt & Whitney J75-P-3渦輪噴射發動機
* 常規推力：55600牛頓/發動機
* 加力燃燒推力：104530牛頓/發動機

### 飛航性能

* 最高速度：15,000公尺高空最高速度紀錄1.98倍音速，升級後可望突破兩倍音速（2,104千米/小時）
* 巡航速度：11,000公尺高空可達到0.91倍音速
* 作戰半徑：360海哩（660千公尺）
* 最大升限：16,150公尺
* 最大升力：226.9千公斤/平方公尺
* 推重比：加油後淨重下0.825

### 武備

* 火箭：1枚4聯裝AIR-2 Genie無定向核子火箭
* 導彈：8枚AIM-4空對空導彈，或「天鵝絨手套」空對空導彈（1956年計劃腰斬），或2枚AIM-7兩維主動導航空對空導彈（計劃取消）

### 電子裝備

Hughes MX-1179 火控系統

|  |  |
| --- | --- |
|  | 維基同享有多媒體嘅嘢：**Avro CF-105 Arrow** |
搵緊呢兩個字母嘅第啲意思嘅話，請睇〈**CD (搞清楚)**〉。

**CD**（英文：**Compact Disc**）係一種用嚟儲存數碼內容嘅光碟，之前係用喺數碼音樂開發。而呢種光碟喺1982年正式誕生，到而家為止，重係商業錄音嘅標準儲存媒體。

喺未出現CD之前，嗰時嘅音響系統都係用模擬訊號嚟發動，而音樂都喺直徑30公分嘅密紋唱片、收音機同錄音機嗰邊嚟，嗰時係重未有數碼音響，而CD出現咗之後，佢係繼電晶體之後最偉大嘅發明。

CD嘅長度本來飛利浦恁住係60分鐘，74分鐘係索尼當時嗰個做指揮家出身嘅老細嘅決定，係特登設計到播古典音樂唔使反碟。

發展史
---

其實之前家下屋企成日用嘅CD光碟機係喺1974年，由荷蘭嘅飛利浦公司同日本嘅Sony一齊搞合作，跟住發佈出嚟嘅音樂光碟（jam1 ngok6 gwong1 dip5；Audio CD），重可以嗌成CD-DA（Compact Disc-Digital Audio）；就係噉，由於其它儲存媒體市場喺度開始發展，結果就連續推出咗一系列嘅光碟曬士同產品。

之前CD凈係考慮做家電同唱片市場而冇考慮到CD重可以發展到用喺電腦入面。嗰時係重未有3.5吋軟盤，而負責電腦儲存啲嘢重停留喺5.25吋軟盤。

後嚟CD技術發展成用嚟儲存文件，俾人話成係CD-ROM546。之後出現咗可以刻錄嘅光碟，包括咗凈係可以刻錄一次嘅CD-R同埋可以重複刻錄嘅CD-RW，一直到2007年為止，佢變咗個人電腦界入面用得最多嘅其中一個儲存媒體。由於CD同佢嘅衍生格式都成功咗，喺2004年，全球範圍入面嘅Audio CD、CD-ROM、CD-R、CD-RW等總共夾埋嘅總銷量，已經去到300億鉼。

自從CD喺音響市場入面出現咗之後，直徑30公分嘅密紋唱片慢慢噉開始淘汰。之後冚唪唥同CD有關嘅同類產品（包埋DVD、EVD同BD）都係噉出嚟嘅。

規格
--

保養
--

睇埋
--

|  |  |
| --- | --- |
|  | 維基同享有多媒體嘅嘢： **Compact disc** |


|  |  |
| --- | --- |
| * DVD
* EVD
* BD
* AVCD
* SACD
* HQCD
* K2HQCD
* LPCD
* DVD-Audio
* CD-ROM
* CD-R
* CD-RW
* CD-TEXT
* CD Video
* Video Single Disc

  | * 音頻文件格式
* 聲音儲存
* CD+G
* ECD
* Video CD
* SVCD
* CD盒 (Jewel case)
* HDCD
* XRCD
* miniCD

  |

註
-

1. ↑  黃世澤 (2023年4月2號). 《坂本龍一鬪病力尽離世 佢生前一直都企喺香港人一邊 少數有世界觀同普世關懷嘅日本音樂人 他去後唔知幾時會再有一個喺世界舞台》. 《黃世澤幾分鐘評論》. 時間 15分55秒. 喺2023年4月2號搵到.

| * 睇
* 傾
* 改
索尼 |
| --- |
| 創辦人 | 
* 井深大
* 盛田昭夫

 |  |
| 主要產品一覽 | 
* 機械狗（aibo）
* α
* BETACAM
* Blu-ray Disc
* BRAVIA
* BDZ
* CD
* Digital Audio Tape
* 索尼NT（英文：NT (cassette)）
* DVD
* SACD
* Handycam
* IC Recorder
* Sony Reader
* Memory Stick
* MiniDisc
* DV
* PlayStation
* FeliCa
* S/PDIF
* UMD
* Walkman
* XDCAM
* XPERIA
* So-net

 |
| 歷史產品一覽 | 
* QRIO
* Skysensor
* Betamax
* CLIE
* Digital Mavica
* QUALIA
* WEGA
* mylo
* NETJUKE
* VAIO
* Sony Tablet
* AIWA
* Discman
* DATA Discman
* MD Data
* Hi-MD

 |
| 其他事業 | 
* VAIO
* Sony Imaging Products & Solutions Inc.
* 索尼音樂娛樂
* 香港索尼音樂娛樂
* 台灣索尼音樂娛樂
* 索尼音樂娛樂中國控股
* Gracenote
* VEVO
* Sony BMG
* Sony/ATV Music Publishing
* SRE Holdings
* M3
* Sony Marketing
* Sony Mobile
* Sony Corporation of America
* 索尼娛樂
* 索尼影業
* 索尼影業電視

 |
| 相關文章 | Walkman製品一覽
 |

|  |  |
| --- | --- |
| 權威控制 | 
* LCCN: sh86000125
* GND: 4522869-3
* NDL: 00575736
* NKC: ph121753

 |
大埔舊墟天后廟
**大埔舊墟天后宮**係香港一座天后廟，主祀海神天后，喺新界大埔舊墟汀角路，係包括大埔頭、南坑、新圍仔嘅「聯益鄉」嘅祭祀中心，係香港歷史最悠久嘅天后廟之一。每逢喺農曆三月廿三日天后誕前後，大埔舊墟天后宮都有大規模嘅演劇活動，過去每年都辦演劇賀誕活動，近年因為粵劇逐漸式微而改咗三年舉辦一次，表演同巡遊場地就喺對面嘅「風水廣場」。大埔墟天后宮喺1981年被列做二級歷史建築，但喺2010年1月22號改評為香港三級歷史建築。

歷史
--

大埔舊墟天后宮喺清朝康熙三十年（1691年）起，當年原處係海旁，因為經年填海擴濶地方，而家已坐立喺大埔市中心。天后廟旁邊嘅偏殿分祀有「譚仙宮」同「協天宮」。而廟裏面仍保存立廟所鑄嘅銅鐘，同埋每次重修時所題刻嘅匾聯同碑記。

重光慶典
----

2009年（己丑年）係大埔舊墟天后宮有紀錄證明嘅第六次重修，重光日碰啱天后寶誕吉日，天后宮舉辦一系列嘅重光慶典活動，內容包括：祈福息災法會、賀誕演劇、賀誕飄色巡遊、重修重光揭幕典禮同慶典頒獎禮等。重修重光揭幕慶典邀請咗行政會議成員劉皇發、立法會議員張學明同大埔區民政專員潘太平主禮。

出面網頁
----

* 華人廟宇委員會：大埔舊墟天后宮
* 大埔舊墟巡遊賀天后寶誕-太陽報
《**夷數佛幀**》係一幅南宋時期嘅絹畫掛軸，現藏日本甲州棲雲寺（日文：棲雲寺），畀稱做「虚空蔵菩薩画像」（虛空藏菩薩畫像）或「キリスト聖像」（基督聖像）。經匈牙利亞洲宗教藝術史學家古樂慈（英文：Zsuzsanna Gulácsi）考証，認為此畫就係出自中國東南沿海摩尼教會所崇拜嘅《夷數佛幀》。作為一種綜攝宗教（英文：Syncretic religion），摩尼教吸收咗瑣羅亞斯德教、基督教、佛教、諾斯替主義（英文：Gnosticism）等嘅思想、學說、教義，並將各宗教嘅神靈都納入自己嘅「萬神殿」。「夷數」就係摩尼教對耶穌嘅音譯，佢係摩尼教五佛中嘅第四位。

概述
--

十字架細節。摩尼教認為耶穌嘅力量位於太陽，智慧位於月亮，本質位於光耀柱（光明十字架）。
呢係一幅年代久遠、呈黑褐色嘅中古中國絲綢畫，上繪一尊單體神像，以耀目金色同埋其他多種顏色繪成。神像長髮披肩，身着長袍，盤腿趺坐（英文：Lotus position），右手沿其外衣嘅金邊豎起，左手橫陳胸前，托起一個鮮紅色嘅袖珍基座，上置一綠色蓮臺，一枚金色十字架安插其中。噉嘅佈局令十字架成為畫中最引人注目嘅對象。畫面下半部份係一個精美嘅多層六邊形基座，其上就係神像所坐嘅蓮花臺，茂密嘅蓮瓣疊成五層，每一瓣好似一個小型神龕。除咗圓形頭光外，神像周身還繞有一圈杏仁形嘅大型背光。背光向上延伸至絹畫頂端，嗰度繪有一頂綴滿流蘇嘅華蓋。

背景簡介
----

《宋會要輯稿（中文：宋會要輯稿）》記載明教（即摩尼教）之人所繪佛像，有《妙水佛幀》、《先意佛幀》、《夷數佛幀》、《善惡幀》、《太子幀》及《四天王幀》。呢幅《夷數佛幀》後來畀帶到日本棲雲寺，一直畀佛教徒當作虛空藏菩薩（中文：虛空藏菩薩）膜拜。

攷
-

1. ↑  〈天目山栖雲寺 宝物風入れ展：虚空蔵菩薩画像（キリスト聖像）特別公開〉 (PDF). *tenmokusan.or.jp*. 原著 (PDF)喺2018年7月6號歸檔. 喺2018年7月8號搵到.
2. 1 2 3  古樂慈 (2008). 〈一幅宋代摩尼敎《夷數佛幀》〉. *academia.edu*. 喺2018年7月7號搵到.
3. ↑  張小貴 (2012). 〈霞浦抄本所見「蘇魯支」史事考釋〉. *academia.edu*. 喺2018年7月7號搵到. 四佛夷數和，無上明尊子，降神下拂林，作慈悲父…… 摩尼教文獻所讚頌的耶穌（漢文摩尼經作「夷數」）
4. ↑  Gardner, Iain; Lieu, Samuel N. C. 編 (2004-06-21). Manichaean Texts from the Roman Empire (英文). New York: Cambridge University Press. p. 219. ISBN 9780521560900.
5. ↑  林悟殊. 〈摩尼教華名辨異〉. *cciv.cityu.edu.hk*. 喺2018年7月7號搵到.`{{cite web}}`: CS1 maint: url-status (link)

睇埋
--

* 藏經洞基督像

補説
--

八幅絹畫圖集
目前已知嘅中國摩尼教絹畫掛軸包括《夷數佛幀》在內共計八幅，可分為四大類：

單體神像兩幅（描繪摩尼同耶穌）
* 摩尼像（中文：摩尼像絹畫掛軸）
* 夷數佛幀

描繪救贖論（Soteriology）嘅畫軸一幅
* 冥王聖幀

描繪先知論（Prophetology）嘅畫軸四幅
* 摩尼嘅父母（中文：摩尼的父母）
* 摩尼誕生圖（中文：摩尼誕生圖）
* 聖者傳圖 1（中文：聖者傳圖 1）
* 聖者傳圖 2（中文：聖者傳圖 2）

描繪宇宙論（Cosmology）嘅畫軸一幅
* 摩尼教宇宙圖
**失魂魚**（粵拼：sat1 wan4 jyu4\*2）係1951年嗰陣。由周詩祿搞嘅喜劇電影，由鄧寄塵、秦小梨同曾藍施嚟主演。

劇情
--

歌女青衣同好友黃花咁啱唔好彩都失咗業，而青衣嘅仔又病咗，加上債主嚟話還錢，結果兩位都唔知點算好。余投雲間屋入面有未老婆都好臭脾氣吓，結咗婚幾次都係乜都冇，而余妻就諗住搵仔。結果余投雲嘅老友——石班做咗洋行嘅職員，因為佢上司又因為輸咗股票，𠲜咗一大筆數。結果債主殺到埋嚟，石班就諗住捹甩債主，就將曹擢嗌佢頂住檔嚟走佬。結果青衣同黃花喺經濟壓力就搞咗徵婚啟事，扮成有錢女嚟釣金龜。結果有好多人嚟睇佢，而曹大班同石班都上門嚟搞呃錢都有。而青衣同黃花就以為石班眞係個有錢佬，就一於同佢有往，但為咗撐吓場面，結果兩條有就四周圍借貸嚟整高個價錢。青衣就諗到賣仔都得，點知買家係余投雲嘅老婆，而余投雲就講曹大班嘅仔當成青衣嘅仔賣咗，搞到曹太好嬲，日日喺度鬧。就因為噉，青衣就聽錯消息搞到門牙甩咗，結果就搵佢算賬喇。最後石班同青衣就識穿人哋係乜水先至結束咗單鬧劇。

影過呢部片嘅人
-------

* 監製：周東銓
* 導演：周詩祿
* 編劇：鄧寄塵
* 攝影：林國翔
* 剪輯：陳國強
* 道具：林天心
* 錄音：孫鏡海
* 佈景：陳其銳
* 音樂：王者師

攷
-

* 玉碎花殘- vimotube.com Unblock YouTube Videos
**中國浸信會神學院**（英文：**China Baptist Theological Seminary**）係香港一間神學院，由萬國宣道浸信會喺1966年創立，院址喺新界沙田朗下禾輋95號。

歷史
--

「中國浸信會神學院」前身係「香港浸信會聖經學院」。由萬國宣道浸信會喺1966年創立，位於九龍城太子道309號。之後喺1972年搬到大角咀福全街十七號自置院舍，並喺1980年成功購買附近兩個單位，學院由一千幾呎增加到六千呎。1996年學院更喺沙田下禾輋購買一幅六千呎嘅地皮，經歷咗近十年嘅申請同籌劃，新院舍終於喺2006年7月落成，並由三座三層獨立嘅樓房所組成。每層七百呎，共六千三百呎樓面面積。主要用嚟做：課室、禮堂、飯堂、辦公室、圖書館、溫習室同男女宿舍等。

聖經學院創辦初期，只設立三年制文憑同基督徒生活證書課程，以培訓有心獻身嘅信徒為傳道人同埋裝備有心追求嘅信徒。到咗1980年聖經學院成功擴展，學院就開始思想未來嘅發展方向。為咗回應時代嘅需要，學院除咗喺1980年開辦四年制學士學位課程之外，亦希望加入中國事工元素，所以學院除咗正式命名為「中國浸信會神學院」之外，院徽亦加入咗中國地圖；此外，更分別喺1999年同2001年開辦教牧進修同全時間道學碩士課程；2007年開辦教牧學碩士同一年制聖經研究高級證書課程，為有志進修嘅傳道同工同有心全時間事奉並等候呼召嘅信徒領袖提供學習機會。

課程
--

### 全日制課程

* 聖經研究高級證書
* 神學文憑
* 神學學士
* 道學碩士

### 部份時間課程

* 教牧學碩士
* 教牧進修道學碩士

### 夜校課程

* 聖經研究副學士
* 神學證書課程
* 個人成長證書課程

出面網頁
----

* 中國浸信會神學院

| * 睇
* 傾
* 改
香港嘅神學院 |
| --- |
| **基督教（新教）** | 中國宣道神學院 · 中國浸信會神學院 · 中國神學研究院 · 中華神學院 · 伯特利神學院 · 信義宗神學院 · 亞洲路德宗神學院 · 建道神學院 · 恩福聖經學院 · 播道神學院 · 牧職神學院 · 神召神學院 · 聖公會明華神學院 · 衛道神學研究院 · 香港浸信會神學院 · 香港神學院 · 整全訓練神學院   · 香港中文大學崇基學院神學院 · 國度學院 |
中國內地嘅消防日係每年嘅11月9號。而呢個消防日喺1992年由中華人民共和國公安部搞出嚟嘅宣傳日。

名
-

由於喺唔同國家入面，火警嘅電話都有唔同，不過佢哋都揀咗啲人最容易記得嘅冧巴嚟搞火警嘅。而中國內地嘅火警冧巴係119，而119喺粵語嘅解釋入面，就係「救下佢哋」噉解[1]。

來歷
--

早喺20世紀70年代，嗰時嘅國際電報電話諮詢委員會就按返國際標準嚟管理，就建議世界各國嘅火警電話用「119」呢個。佢係為咗避開開頭數字係「0」嗰鎮，而影響嗮其它通訊嘅業務；而且火燭係有突發性，為咗保證電話通訊唔塞車，先至將兩個1開頭嘅特別服務入面加咗入去。而11月9號呢日咁啱就係同火警電話係一樣冧，而且呢日前後都係風高物燥、成日發生火燭嘅時期，而且消防工作都好緊張吓。為咗增加市民嘅消防安全意識同埋等多啲人知多啲咩叫「119」，所以中華人民共和國公安部喺1992年開始，將每年嘅11月9號定咗係中國嘅消防日。

攷
-

* 全国消防日 百度百科
* 全国消防日 互动百科
* 消防日的由来 商都网 2011-11-09
* 消防文化：我国119消防日的由来
* 消防文化：我国119消防日的由来 安全急救网

1. ↑  其實係古代北京話「要要救」詞彙嘅粵語翻譯。因為北京話入面，「要要救」同「119」係同音。
李大釗
**李大釗**（1889年10月29號—1927年4月28號），字**守常**，中國河北唐山人，中國最早嘅馬克思主義者同共產主義者之一，係中國革命家，同埋中國共產黨嘅創黨人，亦係第三國際响中國代理嘅成員。喺中國有好重要嘅影響，同陳獨秀一齊俾人叫做**南陳北李**。

1913年至1917年，佢喺日本嘅早稻田大學讀書，1918年就喺北京大學圖書舘做主任，同時做埋經濟、歷史等系嘅教授，培養學生獨立自主、開放進步嘅思想精神，呢種思維同精神成為咗五四運動嘅重要力量。1921年6月3號喺新華門總統府請願嗰陣，俾人刺刀拮傷個頭。同年7月23號到7月30號，同埋8月2號，佢有事所以冇參加到响上海同嘉興舉行嘅中國共產黨第一次全國代表大會。1923年6月12號到6月20號，佢出席咗喺廣州開嘅中國共產黨第三次全國代表大會。1924年1月20號到1月30號，佢又出席咗喺廣州召開嘅中國國民黨第一次全國代表大會。1925年1月11號到1月22號喺中國共產黨第四次全國代表大會入面，被選做中央執行委員。1927年4月6號响北京嘅蘇聯大使館俾奉系軍閥阿頭張作霖捉咗，4月28號俾張作霖殺埋。

1989年蘇聯出版嘅李大釗郵票
2009年7月20號至8月10號李大釗俾全國「雙百」評選揀咗做100個為新中國成立作出突出貢獻嘅英雄人物之一。

|  |  |
| --- | --- |
|  | 維基同享有多媒體嘅嘢：**Li Dazhao** |



|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
青衣北橋
**青衣北橋**（Tsing Yi North Bridge）或者**北橋**，正式叫**青荃橋**（Tsing Tsuen Bridge），係香港一條行人兼行車嘅橋，佢駁住青衣島同荃灣，跨過藍巴勒海峽，係青衣第二條駁出島嘅橋。條橋道車路係雙線雙程，兼再有分隔，兩邊有行人路。橋身離海面17米，家下畀行車時速最多係70公里。而橋上嘅車路，就叫**青荃路**（Tsing Tsuen Road）。

青荃橋響青衣嘅一面駁住擔杆山交匯處，兼且可以直通青衣北岸公路。而荃灣一面，就駁到荃青交匯處，駁住荃灣路同德士古道等幾條路。

史
-

未有青衣大橋之前，香港政府響發展荃灣新市鎮之時，就有計劃起橋駁青衣島同荃灣，但呢個遲遲都未落實。1974年，幾間島出有工業投資嘅大公司，佢哋出資起嘅青衣大橋落成，駁去葵涌，兼負島上荃灣新市鎮發展同對外交通。而駁去荃灣嘅橋個計劃，就擺埋一邊。

1980年代中期，青衣島都只係得青衣大橋駁出島。之過青衣東北部大幅發展，條橋車流量飽晒和，成日塞車，有乜交通意外，會搞到成個青衣島交通癱瘓。當時港府打算響青衣島東北角，起第二條橋，橫過藍巴勒海峽東北位，一般都叫佢北橋或者青衣北橋，有別於南面嘅青衣大橋。

北橋由前田建設工業起，響1987年落成，由於容量比青衣大橋大，亦直接連接到荃青交匯處，可以經荃灣路駁去九龍或者經德士古道，駁去城門隧道入沙田，大大減輕青衣大橋嘅負擔。

2002年2月1號，青衣北岸公路通車，青衣同荃灣嘅車，可以直接取道青荃橋來回青嶼幹線。

2008年1月，政府開工做《青荃橋加建隔音屏障工程》，預計2010年完工。

註
-

1. ↑  〈青荃橋加建隔音屏障工程〉. 原著喺2008年9月27號歸檔. 喺2009年8月10號搵到.

出面網頁
----

* 〈又名青荃路的青衣北橋（地圖）〉.
呢篇文講官名。搵緊宮廷入面任職嘅閹人嘅話，請睇〈**宦官**〉。
**太監**係中國古代官名（成日同「大監」混淆，但兩者係唔同意思），最早出現喺北魏，係作為女官稱號。唐朝嗰時係外朝官職大監嘅別稱。宋朝係高級女官職稱，遼朝係政府高級職位嘅名。到咗明朝時，由於太監職位成日都係由宦官擔任，於是「太監」就變咗高級宦官嘅稱呼，到清朝，宦官全部都叫做太監，之後先變成宦官統稱。1912年清朝覆滅之後太監先開始消失。

歷史
--

太監呢個名係喺北魏開始出現，孝文帝置女官管理內事，其中就有「大監」一職，喺作司之下，女侍中之上，而古人又成日將「大」與「太」撈亂用，所以「大監」可能就係太監，例如喺北齊，宮女出身嘅穆黃花（字舍利）畀北齊後主高緯臨幸之後就畀人叫做「舍利太監」。

唐代外朝官職中有大監，亦都寫做太監。

「太監」作為正式官名嘅記載係喺宋代，孫逢吉嘅《職官分紀》記載，宋太宗喺內廷置內官（女官），有尚宮同太監，一齊負責內省事務，又改內省為做尚書內省，尚書、太監都叫尚書。呢度嘅太監係高級女官職稱，亦寫成大監。亦都有其他官署設有太監官職。

喺遼代，太監係南面官入面嘅太府監、少府監、秘書監、將作監、都水監等等官署嘅主官，下面有少監、監丞。

喺元代，藝文監、典用監、典醫監、典牧監、甄用監、太府監、度支監、利用監、中尚監、章佩監、經正監、秘書監等等嘅官署都設有太監官職，地位低過位次各監嘅卿或者太卿。

明代宮中設二十四衙門，入面設有十二監、四司、八局，每一個都專設一個掌印太監負責提領，其中十二監中嘅內官監、御用監、四司、八局、內府供用庫、提督東廠等，每一個都設一個掌印太監。部份機構例如司禮監除咗掌印太監之外，重有提督太監、秉筆太監、隨堂太監；提督京營除咗掌印太監之外重有坐營太监。由於呢啲太監成日由宦官出任，於是後來「太監」就變咗高級宦官嘅稱呼。但係明代並無規定太監職位一定要由宦官出任。

到清朝，宦官全部都叫太監，太監一詞先完全等如宦官。

攷
-

1. ↑  《廣雅‧釋詁一》：如大宰俗作太宰，大子俗作太子，周大王俗作太王是也。
2. ↑  《白虎通義‧五行》：太，亦大也。
3. ↑  《北史·后妃傳序》：「孝文改定內官……後置女職，以典內事：內司視尚書令、僕；作司、大監、女侍中三官視二品。」
4. ↑  《北齊書·斛律后傳》：「后主皇后穆氏，名邪利……小字黃花，后字舍利。……入宮，有幸於後主，宮內稱為『舍利太監』。」
5. ↑  《職官分紀·內官》：「國朝太宗置尚宫及太監，並知內省事。又改內省為尚書內省。令尚宫、太監並號尚書。」